title: Amanda Swisten

text: Amanda Swisten (s. 20. joulukuuta 1978, New York) on yhdysvaltalainen malli ja näyttelijä.


title: Amanda Swisten

text: Hänen ensimmäinen esiintymisensä oli "" -elokuvassa vuonna 2003. Sen jälkeen hän on esiintynyt esimerkiksi elokuvissa "Unelmien naapuri" (2004) ja "Freezerburn" (2005). Lisäksi hän on ollut vieraana erilaisissa televisiosarjoissa kuten "Miehenpuolikkaat", "Quintuplets" ja "Joey".


title: Garth Nix

text: Garth Nix (s. 19. heinäkuuta 1963) on australialainen kirjailija. Syntymäkaupunkinsa Melbournen lisäksi hän on asunut Canberrassa ja viettänyt nuoruuttaan ajelemalla ympäri Englantia. Nykyisin hän asuu perheineen Sydneyssä.


title: Garth Nix

text: Nix kirjoittaa pääasiassa fantasiakirjallisuutta. Englanniksi hän on julkaissut jo lähes kaksikymmentä teosta. Niistä on suomennettu kolme, ensimmäisenä "Sabriel" (1995). "Sabrielille" oli alun perin tarkoitus tulla vain yksi jatko-osa ("Abhorsen"), mutta kirjasta tuli niin laaja, että se jaettiin kustantajan toivomuksesta kahtia ("Lirael" 2001 ja "Abhorsen" 2003).


title: AFC West

text: AFC West on amerikkalaisen jalkapallon ammattilaisliigan National Football Leaguen American Football Conferencen läntinen divisioona.


title: AFC West

text: AFC West perustettiin vuonna 1970 American Football Leaguen (AFL) ja NFL:n yhdistyttyä. NFL jaettiin kuuteen divisoonaan, joista kolme sijoitettiin American Football Conferenceen (AFC) ja kolme National Football Conferenceen (NFC).


title: AFC West

text: Alkuperäiset AFC West -joukkueet olivat Denver Broncos, Kansas City Chiefs, Oakland Raiders ja San Diego Chargers. Kaikki kuuluivat aiemmin AFL:n läntiseen konferenssiin ja ovat edelleen AFC Westin ainoat joukkueet. Kun Raiders siirtyi Oaklandista Los Angelesiin vuosiksi 1982-1994, joukkue pysyi AFC Westin jäsenenä.


title: AFC West

text:
Kun Seattle Seahawks ja Tampa Bay Buccaneers liittyivät NFL:een kaudella 1976, ne sijoitettiin väliaikaisesti NFC:en ja AFC:en yhdeksi kaudeksi, mutta jo 1977 joukkueet vaihtoivat konferensseja keskenään. Seahawksista tuli AFC Westin jäsen ja Buccaneersista NFC Centralin jäsen. Vielä yhden uudelleenjärjestelyn myötä Seahawks sijoitettiin NFC Westiin vuonna 2002.
 Raiders pelasi Los Angelesissa vuosina 1982-1994


title: Toshiya

text: Toshiya () (31. maaliskuuta 1977 Sapporo, Japani) on J-rock-yhtye Dir en greyn basisti.


title: Toshiya

text: Toshiya on säveltänyt muutaman yhtyeen kappaleista: egnirys cimredopyh +) an injection, Erode, Bottom of the death valley, sekä Dien ja Kyōn kanssa RED...[em] ja THE IIID EMPIRE, Shinyan kanssa raison detre.


title: Toshiya

text: Ennen Dir en greytä Toshiya soitti "D+L" ja "GOSICK" -yhtyeissä.


title: Diabetesliitto

text: Suomen Diabetesliitto ry on kansanterveys- ja potilasjärjestö, joka toimii diabeteksen ja siihen liittyvien lisäsairauksien ehkäisemiseksi sekä näiden hoidon kehittämiseksi.


title: Diabetesliitto

text: Diabetesliitto on valtakunnallinen keskusjärjestö, johon kuuluu yli sata paikallista diabetesyhdistystä, kolme valtakunnallista yhdistystä ja neljä ammatillista diabetesyhdistystä. Diabetesliiton jäsenjärjestöissä on yhteensä noin 53 000 jäsentä.


title: Diabetesliitto

text: Diabeetikoiden järjestötoiminta Suomessa alkoi vuonna 1948, jolloin perustettiin ensimmäinen Sokeritautisten Yhdistys Helsingissä. Vuonna 1955 kuusi yhdistystä perusti valtakunnallisen Sokeritautisten Liiton. Vuonna 1957 järjestön nimi muutettiin Sokeritautiliitoksi. Vuonna 1975 nimeksi vaihdettiin Suomen Diabetesliitto.


title: Diabetesliitto

text: Diabetesliitto julkaisee "Diabetes"-lehteä, "Diabetes ja lääkäri" -lehteä sekä nuorten verkkolehteä "Inspistä" osoitteessa www.diabetes.fi/inspis. Lisäksi järjestö tuottaa erilaisia opasaineistoja diabeetikoille, heidän läheisilleen ja ammattilaisille. Facebookista Diabetesliitto löytyy osoitteesta facebook.com/diabetesliitto, Twitterissä liiton tunnus on @diabetesliitto ja Instagramissa @suomendiabetesliitto.


title: Tymiinidimeeri

text: Tymiinidimeeri on kahden vierekkäisen tymiinimolekyylin välinen kovalenttinen sidos DNA-molekyylissä. Se usein syntyy ultraviolettisäteilystä tai kemiallisista mutageeneistä. Korjausentsyymit ja DNA:n korjausjärjestelmä kykenevät usein tunnistamaan ja korjaamaan tämäntyyppiset vauriot. Monissa organismeissa (ei kuitenkaan istukallisissa nisäkkäissä kuten ihmisessä), DNA:n fotoliaasit voivat korjata vaurion suoraan leikkaamalla dimeerin.


title: Tymiinidimeeri

text: Korjaamattomien tai väärin korjattujen tymiinidimeerien aiheuttamat mutaatiot voivat johtaa ihosyövän kehittymiseen.


title: Jennifer Walcott

text: Jennifer Walcott (s. 8. toukokuuta 1977 Youngstown, Ohio, Yhdysvallat) on yhdysvaltalainen malli ja näyttelijä, joka tunnetaan parhaiten Playboy-lehdistä.


title: Jennifer Walcott

text: Walcott syntyi perheeseen, jossa oli hänen lisäkseen kolme lasta. Hän harrasti cheerleadingia ja tanssimista. Vuonna 1995 hän valmistui Lowellville High Schoolista.


title: Jennifer Walcott

text: Lokakuussa 1996, 19 vuoden ikäisenä, Walcott kävi Los Angelesissa ja päätti muuttaa sinne. Ensimmäiset vuodet olivat Walcottille raskaita, sillä hän kävi kahdessa työssä ja opiskeli samalla Santa Monica Collegessa. Hän muutti Chicagoon vuonna 2000 ollakseen lähellä sairasta isoäitiään. Tämän kuoltua Walcott muutti takaisen Los Angelesiin.


title: Jennifer Walcott

text: Muutettuaan takaisin Walcott päätti alkaa malliksi ja pääsi Playboy-lehteen. Hän avasi omat internetsivunsa ja esiintyi useissa Playboy-videoissa. Vuonna 2005 Walcott näytteli "" -elokuvassa.


title: Luettelo Wayne Gretzkyn NHL-ennätyksistä

text: Lopettaessaan uransa, Wayne Gretzky hallitsi kaikkiaan 61 NHL-ennätystä sekä useita epävirallisia ennätyksiä. Tämä on luettelo niistä; 40 runkosarja-, 15 pudotuspeli- ja 6 1487 runkosarja-, 208 pudotuspeli- ja 18 tähdistöottelussa 20 NHL-kauden aikana.Tunnustettujen ennätysten lisäksi Gretzkyllä on paljon epävirallisia ennätyksiä, joita ei lue ennätyskirjoissa hänen nimissään. Tässä on ainakin osa niistä.


title: Hassan Nasrallah

text: Sayyed Hassan Nasrallah (, s. 1960, Burj Hammud, Beirut, Libanon) on libanonilaisen Hizbollah-järjestön johtaja.


title: Hassan Nasrallah

text: Nasrallah opiskeli politiikkaa ja Koraania Irakin Najafissa. Vuonna 1978 hän palasi Irakista karkoitettuna, ja osallistui Libanonin politiikkaan Amalin joukoissa. Hän myös opiskeli ja opetti uskontoa koulussa. Kun Israel hyökkäsi Libanoniin 1982, Nasrallah tovereineen lähti Amalista. Perustettiin uusi järjestö, Hizbollah, ja Nasrallah keskittyi politiikkaan.


title: Hassan Nasrallah

text: Nasrallah nousi Hizbollahin johtoon edellisen johtajan, šeikki Abbas al-Musawin vuonna 1992 tapahtuneen murhan jälkeen. Hänen johtamanaan Hizbollahista tuli varteenotettava vastus Libanonin eteläosia miehittäneille Israelin puolustusvoimille. Vastarinnan seurauksena 22 vuotta jatkunut miehitys päättyi vuonna 2000. Tapauksen johdosta Nasrallahia arvostetaan suuresti kautta arabimaailman Etelä-Libanonin vapauttajana.


title: Hassan Nasrallah

text: Vuonna 2004 Nasrallahilla oli merkittävä asema Hizbollahin ja Israelin neuvotellessa laajasta vankienvaihdosta. Israel vapautti yli 400 palestiinalaista ja libanonilaista vankia ja Hizbollah vapautti vankina pitämänsä israelilaisen liikemiehen ja palautti kolme israelilaissotilaan ruumista.


title: Hassan Nasrallah

text: 14. heinäkuuta 2006 Israelin ilmavoimat tuhosivat Nasrallahin päämajan osana laajempaa konfliktia.


title: Pintamo

text: Pintamo on kylä Pudasjärven kaupungissa. Kylä sijaitsee noin 40 kilometriä kaupungin keskustaajamasta Kurenalta Taivalkoskelle päin valtatien 20 läheisyydessä. Kylä sijaitsee Pintamojärven ympärillä.


title: Pintamo

text: Pintamolle ominaista ovat hiekkainen, kumpuileva ja kuiva kangasmaasto, jota läikittävät lukuisat kirkasvetiset lammet ja järvet. Kylän etelälaitaa halkoo Iijoki, jonka törmällä sijaitsee myös Pintamon osakylä Yli-Kurki.


title: Pintamo

text: Kylässä sijaitsee Pudasjärven seurakunnan ylläpitämä Kangasjärven eräleirikeskus. Leirikeskuksen vierestä kulkee UKK-reitti, josta yhteys muun muassa Syötteen kansallispuistoon.


title: Aberdeenshire

text: Hallintoalue syntyi vuonna 1996, kun Grampianin alue jaettiin uudelleen. Nykyisin Aberdeenshire ei käsitä Aberdeenia, vaikka sen hallinnolliset rakennukset sijaitsevatkin kaupungin alueella. Aberdeenshiren naapurialueita ovat etelässä Angus sekä Perth ja Kinross ja lännessä Ylämaa ja Moray.


title: Aberdeenshire

text: Aberdeenshiren alueelta on tehty monia neoliittisen kauden ja pronssikauden aikaisia arkeologisia löytöjä.


title: Eddie Griffin

text: Eddie Griffin (s. 15. heinäkuuta 1968 Kansas City, Missouri) on yhdysvaltalainen koomikko ja näyttelijä. Hän on sijalla 62. Comedy Centralin listalla sadasta parhaimmasta stand up -koomikosta. Griffinillä on yksi lapsi, Eddie Jr. (s. 1986).


title: Simon Beresford-Wylie

text: Simon Piers Dawnay Beresford-Wylie (s. 18. toukokuuta 1958 Iso-Britannia) oli Nokian johtokunnan jäsen ja Networks-toimialaryhmän johtaja 1. helmikuuta 2005 – 31. lokakuuta 2009. Lisäksi hän toimi Nokia Siemens Networksin toimitusjohtajana ja johtoryhmän jäsenenä. Syyskuussa 2009 tiedotettiin, että Beresford-Wylie jättää NSN:n ja Nokian ja uudeksi toimitusjohtajaksi valittiin intialainen Rajeev Suri. Beresford-Wylie oli ollut Nokian palveluksessa vuodesta 1998. Hän on Australian ja Britannian kansalainen. Vain kaksi kuukautta NSN:n eroilmoituksen jälkeen marraskuun 2009 alussa uutisoitiin, että Beresford-Wylie aloittaa luxemburgilaiseen energiateollisuuden mittausteknologiayhtiö Elsterin toimitusjohtajana. Vuonna 2012 hän siirtyi kokonaan Vitec Groupin palvelukseen.


title: Simon Beresford-Wylie

text: Beresford-Wyliellä on Bachelor of Arts -tutkinto Australian kansallisesta yliopistosta (talousmaantiede ja historia). Beresford-Wylie toimi ennen Nokia-uraansa australialaisen verkko-operaattori Telstran palveluksessa. Nokialla Beresford-Wylie toimi aikaisemmin vastaten muun muassa Nokian Intian-toiminnoista ja verkkoliiketoiminnasta Aasiassa vuodesta 2003. Vuosina 1982-1989 Beresford-Wylie oli Australian liittovaltion palveluksessa eri johtotehtävissä. Beresford-Wylie on myös Vitec Groupin hallituksen jäsen.


title: Simon Beresford-Wylie

text: Beresford-Wylie on naimisissa ja heillä on kaksi lasta, Edward ja Guy. Vapaa-ajallaan hän nauttii matkustelemisesta ja taiteen, antiikin ja postimerkkien keräilemisestä; hänen keräilykohteenaan on Penny Black, maailman ensimmäinen postimerkki.


title: Nirvana (albumi)

text: Nirvana on grunge-yhtye Nirvanan vuonna 2002 julkaistu kokoelma-albumi. Levy sisältää Nirvanan singlejen A-puolia vuosilta 1991-1994, muiden muassa "Smells Like Teen Spirit", "Come as You Are" ja "Heart-Shaped Box".


title: Nirvana (albumi)

text: "Nirvana" on yhtyeen kolmas laulaja-kitaristi Kurt Cobainin kuoleman jälkeen julkaistu albumi. Se sisältää myös ennen julkaisemattoman kappaleen "You Know You're Right", joka nauhoitettiin 30. tammikuuta 1994; kappaleesta tehtiin myös single. Albumi ylsi ilmestyessään Billboard 200 -listan sijalle kolme.


title: Nirvana (albumi)

text: Kokoelma-albumi sisältää singlet Nirvanan albumeilta "Bleach", "Nevermind", "In Utero" ja kaksi kappaletta Nirvanan vuonna 1994 julkaistulta ja 1993 äänitetyltä "MTV Unplugged in New York" -live-albumilta. Albumilla on myös kappale "Been a Son", joka on julkaistu myös yhtyeen "Blew"-EP:llä ja toisena versiona yhtyeen "Incesticide"-kokoelma-albumilla. Nirvana sisältää myös kaksi bonuskappaletta, jotka ovat "Something In The Way" (japanilaisessa versiossa) ja "Where Did You Sleep Last Night" (eurooppalaisessa versiossa). Kummatkin kappaleet ovat yhtyeen "MTV Unplugged In New Yorkilta".


title: Jere & The Universe

text: Jere & The Universe on syksyllä 2002 Helsingissä perustettu suomalainen rock-yhtye. Albumeita on ilmestynyt kolme, joista kaikki on äänitetty yhtyeen alkuperäiskokoonpanon kanssa.


title: Dan Halutz

text: Dan Halutz () (s. 1948, Hagor) on IDF:n kenraaliluutnantti ja entinen Israelin ilmavoimien komentaja. Hänet nimitettiin IDF:n esikuntapäälliköksi 1. kesäkuuta 2005. Hän on koulutukseltaan ekonomi. Hänellä on vaimo, ja hän on kolmen lapsen isä.


title: Dan Halutz

text: Halutz liittyi Israelin ilmavoimiin 1966 ja läpäisi taistelukoulutuksen 1968. Vuonna 1969 hän liittyi ensimmäiseen F-4 Phantom –laivueeseen ja osallistui 40 lento-operaatioon.


title: Dan Halutz

text: Myöhemmin hän lähti asevoimista jatkaakseen koulutustaan, mutta palasi reservistä Jom Kippurin sodan sytyttyä 1973. Sen aikana hän ampui alas kolme viholliskonetta ja osallistui 43 operaatioon.


title: Dan Halutz

text: Sodan päätyttyä hän siirtyi jälleen reserviin neljäksi vuodeksi palaten palvelukseen 1982, jolloin hänet koulutettiin lentämään uutta F-16-taisteluhävittäjää. Vuonna 1984 hän komensi Phantom-laivuetta ja 1986 hänet nimitettiin ilmavoimien Lavi-projektin johtoon. Projektin loputtua amerikkalaisten painostuksesta Halutz nimitettiin Hatzor-lentotukikohdan komentajaksi 1991.


title: Dan Halutz

text: Vuonna 1993 hänet ylennettiin prikaatikenraaliksi ja nimitettiin lennoston johtajaksi. Vuonna 1995 hänet nimitettiin ilmavoimien komentokeskuksen johtajaksi.


title: Dan Halutz

text: Vuonna 1998 Halutz ylennettiin kenraalimajuriksi ja 1999 hänet nimitettiin IDF:n pääesikunnan operatiivisen siiven johtoon.


title: Dan Halutz

text: Vuonna 2000 hänet nimitettiin Israelin ilmavoimien komentajaksi. Hän johti ilmavoimia Al-Aksan intifadan aikana. Halutzin suurimmat uudistukset ilmavoimissa ovat olleet lisääntynyt yhteistyö Israelin maavoimien ja Shin Betin, Israelin tiedustelupalvelun, välillä sekä miehittämättömien lennokkien lisääntynyt käyttö. Hänen aikanaan myös helikopterien ja hävittäjien täsmäiskukykyä on paranneltu vähentäen virheiden ja epäonnistumisten määrää huomattavasti. Halutz muistetaan kuitenkin ennen kaikkea palestiinalaisjohtajiin kohdistuneista iskuista. Vuonna 2004 hänet nimitettiin yleisesikunnan päälliköksi.


title: Dan Halutz

text: Israelin ilmavoimien komentajana Halutz aikaansai muutoksia, joiden ansiosta hän nautti lentäjien ja muiden alaistensa kunnioitusta. Hänen komentaja-aikanaan Israel osti F-15I sekä F-16I-hävittäjiä, jotka kykenevät strategiseen pommittamiseen kaikissa sääolosuhteissa. Näiden hävittäjien ostamista perusteltiin lähinnä Iranin uhalla. Niillä uskotaan voitavan iskeä Iranin ydinohjelman kohteisiin Israelista käsin. Lisäksi Halutzin komentajakaudella parannettiin myös miehittämättömillä lennokeilla tapahtuvaa ilmatiedustelua.


title: Dan Halutz

text: Halutz vakiinnutti IAF:n, IDF:n ja Shin Betin yhteistyötä mahdollistaen iskut palestiinalaisjohtajia vastaan vain minuutteja Shin Betin tiedonantojen jälkeen. Nämä osittain kiistanalaisiksi osoittautuneet surmat sai aikaan myös Halutziin itseensä kohdistuvaa kritiikkiä.


title: Dan Halutz

text: Israelin ja Hizbollahin välisessä konfliktissa Halutz oli Israelin armeijan esikuntapäällikkö. Konfliktin alkaessa Israel vastasi pääasiassa ilmahyökkäyksillä myös syvälle Libanoniin pääkaupunki Beirutiin asti. Kun tilanne Yhdistyneiden kansakuntien turvallisuusneuvoston päätöslauselmaehdotus ei tullut vielä hyväksytyksi Ranskan ja Yhdysvaltain käymien viimeisten neuvottelujen jälkeenkään lähinnä siksi, että Libanonin hallitus vastusti sitä, valmistautui Halutz maasodan laajentamiseen vaihtamalla operaation komentajan.


title: Dan Halutz

text: Halutz kannatti Etelä-Libanonin infrastruktuurin, mm. sähkönjakeluverkon tuhoamista, mihin ei pääministeri Ehud Olmert ja Israelin muu hallitus ollut valmis.


title: Dan Halutz

text: Dan Halutz ilmoitti eroavansa esikuntapäällikön tehtävästä. Asiasta raportoi Haaretz


title: Michael Ryder

text: Michael Ryder (s. 31. maaliskuuta 1980 Bonavista, Newfoundland ja Labrador) on kanadalainen jääkiekkoilija, pelipaikaltaan laitahyökkääjä. Hän edustaa NHL-seura New Jersey Devilsiä.


title: Michael Ryder

text: Ennen ammattilaisuraansa Ryder pelasi vuodet 1997–2000 Olympiquesin de Hullissa (nykyään Olympiques de Gatineau) LHJMQ-junioriliigassa. Hän edusti Olympiquesia yhteensä 201:ssä runkosarjaottelussa ja sai kokoon 257 tehopistettä, 128 maalia ja 129 maalisyöttöä. Ensimmäisellä Olympiques-kaudellaan hän oli seuran kolmanneksi paras pistemies ja toiseksi tehokkain maalintekijä, kaudella 1998–1999 sekä paras pistemies että paras maalintekijä ja viimeisellä, pisteiden valossa parhaalla LHJMQ-kaudellaan hän oli 108:lla tehopisteellä, 50:llä maalilla ja 58:lla syöttöpisteellä, Olympiquesin paras pistemies ja seuran sisäisen maalipörssin kakkonen 52 maalia tehneen Alexander Giroux'n jälkeen. Pudotuspeliotteluita hänelle kertyi 48, joissa hän teki 35 maalia ja antoi yhtä monta maalisyöttöä.


title: Michael Ryder

text: NHL-varauksen Ryder sai vuonna , jolloin Montreal Canadiens varasi hänet numerolla 216 uusien pelaajien varaustilaisuuden kahdeksannella kierroksella. Ensimmäisellä ammattilaiskaudellaan, kaudella 2000–2001, Ryder pelasi 61 ottelua Canadiensin silloisessa farmiseurassa, AHL-liigan Quebec Citadellesissa, sekä viisi ottelua Tallahassee Sharksissa ECHL:ssä. Seuraava kausi kului niin ikään osaksi Citadellesissa ja osaksi ECHL:ssä, Mississippi Sea Wolvesissa: hän pelasi 50 AHL:n runkosarjaottelua ja 20 ECHL-ottelua. Kaudella 2002–2003 Ryder nosti tasoaan kahdesta aiemmasta kaudesta. Hän teki 69:ssä pelaamassaan AHL-ottelussa 67 tehopistettä, 34 maalia ja 33 syöttöpistettä, ja oli Canadiensin uuden farmiseuran Hamilton Bulldogsin tehokkain maalintekijä ja toiseksi paras pistemies Jason Wardin jälkeen. AHL:n maalipörssissä Ryder sijoittui jaetulle sijalle kuusi yhdessä kolmen muun pelaajan kanssa.


title: Michael Ryder

text: NHL-läpimurtonsa Ryder teki neljännellä ammattilaiskaudellaan, kun Montreal Canadiensin silloinen päävalmentaja, Ryderia myös Bulldogsissa ja hänen LHJMQ-urallaan valmentanut Claude Julien nosti hänet ylös Canadiensin NHL-miehistöön. Ryder oli kaudella 2003–2004 Canadiensin toiseksi paras pistemies Mike Ribeiron jälkeen ja seuran toiseksi tehokkain maalintekijä Richard Zedníkin jälkeen tehtyään 81:ssä pelaamassaan runkosarjaottelussa 25 maalia ja annettuaan 38 maaliin johtanutta syöttöä. Hän voitti NHL:n tulokkaiden pistepörssin ja jakoi Trent Hunterin kanssa tulokkaiden maalipörssin kärkisijan. Kauden päätyttyä hänet valittiin NHL:n tulokkaiden tähdistökentälliseen (NHL All-Rookie Team) ja hän oli ehdolla vuoden tulokkaan palkinnon, Calder Memorial Trophyn saajaksi, mutta palkinto meni maalivahti Andrew Raycroftille.


title: Michael Ryder

text: Tulokaskautensa jälkeisen kauden Ryder pelasi NHL:n työsulun vuoksi Leksands IF:ssä Ruotsin toiseksi korkeimmalla sarjatasolla Allsvenskanissa ja oli auttamassa seuraa nousemaan takaisin Elitserieniin. Hän oli Leksandin sisäisen piste- ja maalipörssin kärkinimi kerättyään 32:ssa pelaamassaan Allsvenskan-ottelussa 48 tehopistettä, 27 maalia ja 21 syöttöpistettä. Liigan pistepörssissä hän sijoittui toiseksi 43:ssa ottelussa 52 pistettä tehneen Andreas Paulssonin jälkeen ja maalipörssissä hän jakoi Paulssonin kanssa toisen sijan David Nyströmin viedessä maalikuninkuuden 28:lla osumalla.


title: Michael Ryder

text: NHL:n työsulun päätyttyä Ryder palasi Canadiensiin. Hän oli kaudella 2005–2006 seuran paras maalintekijä ja kolmanneksi paras pistemies Aleksei Kovaljovin ja Saku Koivun jälkeen tehoilla 30 maalia ja 25 syöttöpistettä. Hän oli Canadiensin paras maalintekijä ja kolmanneksi paras pistemies, Koivun ja Sheldon Sourayn jälkeen, myös kaudella 2006–2007, jolla hän teki niin ikään 30 maalia ja antoi 28 maalisyöttöä. Seuraavalla kaudella hänen tehonsa kuitenkin laskivat. Hän teki 14 maalia ja antoi 17 maalisyöttöä 70:ssä runkosarjaottelussa ja jäi pisteittä neljässä pelaamassaan pudotuspeliottelussa.


title: Michael Ryder

text: Sopimuksensa Montreal Canadiensin kanssa päätyttyä Ryder siirtyi heinäkuussa 2008 Boston Bruinsiin. Kaudella 2010–2011, kolmannellaan Bruinsissa, hän oli voittamassa Stanley Cupia. Ryder teki pudotuspelikeväänä 2011 17 tehopistettä, kahdeksan maalia ja yhdeksän syöttöpistettä, 25:ssä ottelussa ollen joukkueensa kolmanneksi paras maalintekijä ja neljänneksi paras pistemies neljä ottelua vähemmän pelanneen Nathan Hortonin kanssa. Bruins-vuosiensa parhaat runkosarjatehot hän teki kaudella 2008–2009, ensimmäisellään seurassa. Hän oli tuolla runkosarjakaudella joukkueensa toiseksi paras maalintekijä Phil Kesselin jälkeen ja neljänneksi paras pistemies tehtyään 53 tehopistettä, 27 maalia ja 26 syöttöpistettä, 74:ssä ottelussa.


title: Michael Ryder

text: Heinäkuussa 2011 Ryder teki rajoittamattomana vapaana pelaajana sopimuksen Dallas Starsin kanssa. Hän teki kaudella 2011–2012 maaliennätyksensä NHL:ssä ja keräsi parhaan pistemääränsä kauden 2003–2004 jälkeen. Hän oli tuolla kaudella Starsin paras maalintekijä ja neljänneksi paras pistemies tehtyään 35 maalia ja 27 syöttöpistettä, yhteensä 62 tehopistettä, 82:ssa ottelussa. Ryder aloitti myös työsulun lyhentämän kauden 2012–2013 Starsissa, mutta helmikuussa 2013 hän siirtyi pelaajakaupan kautta takaisin Montreal Canadiensiin. Vaihdossa Montrealista Dallasiin lähti Erik Cole.


title: Michael Ryder

text: Heinäkuussa 2013 Ryder teki kaksivuotisen sopimuksen New Jersey Devilsin kanssa.


title: Michael Ryder

text: Vuonna 2000 Ryder kuului Kanadan pronssia voittaneeseen joukkueeseen jääkiekon nuorten MM-kilpailuissa. Hän teki seitsemässä ottelussa neljä tehopistettä, maalin ja kolme syöttöpistettä. Aikuisten arvokilpailuissa hän ei ole maataan edustanut.


title: Tp

text: Tp tarkoittaa seuraavia:


title: Ryan Adams

text: Ryan Adams (oik. David Ryan Adams, s. 5. marraskuuta 1974 Jacksonville, Pohjois-Carolina) on yhdysvaltalainen country/rock/punk-artisti. Adamsin tyyliä on vaikea luonnehtia yksiselitteisesti, sillä hän yhdistelee musiikissaan elementtejä monelta eri osa-alueelta, ja levyt sekä kappaleet voivat olla hyvinkin toisistaan poikkeavia.


title: Ryan Adams

text: 16-vuotiaana Adams lopetti koulun kesken tehdäkseen musiikkia ja ansaitsi elantonsa työskentelemällä kenkäkaupassa. Vuonna 1994 hän perusti yhtyeen nimeltä Whiskeytown, joka hajosi 1999. Adams siirtyi soolouralle ja julkaisi ensimmäisen albuminsa nimeltään "Heartbreaker" vuonna 2000. Viimeisin julkaisu on vuonna 2015 julkaistu "1989", joka on coveralbumi Taylor Swiftin albumista "1989".


title: Ryan Adams

text: Adams on tuottelias artisti. Hän on julkaissut kahdeksan sooloalbumia ja neljä albumia The Cardinals -yhtyeensä kanssa. Tämän lisäksi hän on ollut mukana monien muiden artistien levynteossa ja toiminut tuottajana Jesse Malinin ja Willie Nelsonin albumeilla. Adamsin muita yhteistyökumppaneita ovat olleet mm. Toots & the Maytals, Beth Orton, The Wallflowers, Jesse Brand, Minnie Driver, Counting Crows, America ja Cowboy Junkies. Hän on myös esiintynyt Elton Johnin kanssa.


title: Ryan Adams

text: Musiikin ohella Adams on kirjoittanut novelleja ja runoja sisältävän kirjan "Infinity Blues" (2009).


title: Lopunajan merkit

text: Lopunajan merkit on Timo Rautiainen & Trio Niskalaukauksen ensimmäinen studioalbumi vuodelta 1999.


title: Lopunajan merkit

text: Albumin pääteemana ovat ympäristöasiat ja esimerkiksi kappaleen ”Tyyni” sanoitukset kertovat viimeisestä saimaannorpasta. Ainoa poikkeus on albumin päätösraita, ”Häpeän lävistämä”, joka kertoo koulukiusaamisen takia itsemurhan tehneestä pojasta. Timo Rautiainen on säveltänyt ja sovittanut kaikki albumin kappaleet. Sanoituksia ovat kirjoittaneet Rautiaisen lisäksi Tomi Tuomaala, Anssi Gröhn sekä Arto Revonkorpi.


title: Lopunajan merkit

text: Trio Niskalaukauksen käyttämä Tuomo Valtosen studiotila oli käytännössä pieni teollisuushalli. Olosuhteiden takia kappaleiden live-taltioimisesta yhteissoittona luovuttiin ja kitara- sekä bassoraidat tallennettiin yksitellen lyhyissä pätkissä.


title: Lopunajan merkit

text: "Lopunajan merkit" -albumilla rytmikitararaidoista vastasivat ainoastaan Jarkko Petosalmi ja Karri Rämö.


title: Lopunajan merkit

text: "Lopunajan merkit" piti alun perin ilmestyä omakustanteena. Spinefarm Records oli kuitenkin kiinnostunut julkaisemaan uuden albumin toimittuaan "Hävetkää!"-EP:n jakelijana. Värikkäiden vaiheiden jälkeen ja erityisesti Spinefarmin Ewo Rytkösen ja Rautiaisen keskinäisen kädenväännön lopputuloksena Trio Niskalaukaus allekirjoitti levytyssopimuksen Spinefarmin alamerkin Ranka Recordingsin kanssa marraskuussa 1998 ja "Lopunajan merkit" julkaistiin muutaman kuukauden myöhässä alkuperäisestä suunnitelmasta, 25. tammikuuta 1999.


title: Lopunajan merkit

text: "Lopunajan merkit" -albumin kansitaide on edellisen "Hävetkää!"-EP:n ympäristöaiheisten sanoitusten temaattinen jatko. Kansikuvat ovat Timo Rautiaisen lasten, Jaakko ja Oona Rautiaisen tekemiä mustavalkopiirroksia. Jaakko Rautiainen piirsi isänsä ohjeiden mukaan albumin etukannen tilanteesta, jossa kaikki ihmiset ovat hävinneet maapallolta ihmisen oman toiminnan johdosta ja jäljellä on vain villieläimiä. Takakannessa on Oona Rautiaisen piirtämä tyttöhahmo.


title: Lopunajan merkit

text: Albumin promootiosta muodostui ongelma, sillä pian julkaisun jälkeen Sanna Sillanpää surmasi helsinkiläisellä ampumaradalla kolme ihmistä ampuma-aseella. Muun muassa asiasta laajasti kirjoittaneeseen "Helsingin Sanomiin" suunnitellut mainokset vedettiin nopeasti pois levy-yhtiön päätöksellä, koska ne sisälsivät tekstin "Kolme pulloa jallua vai Niskalaukaus? Vaikutus on kutakuinkin sama... Me olemme kaikki syyllisiä.". Albumin mainokset ilmestyivät eri medioissa vasta myöhemmin keväällä 1999 ja onnettoman yhteensattuman takia albumin levymyynti esimerkiksi ensimmäisen kuukauden aikana oli olematonta.


title: Lopunajan merkit

text: Albumi sai lehdistössä pääosin hyvän vastaanoton. Kriitikot antoivat tunnustusta muun muassa Rautiaisen selkeälle laulutyylille, raskaille kitarariffeille ja albumille taltioidulle tunnelmalle. Joitakin merkittäviä soraääniäkin kuului, esimerkiksi "Keskisuomalaisen" musiikkikriitikko arvioi levyn olevan "puuduttavaa keskitempoa, tylsiä rakenteita, kierrätettyjä heviriffejä, särmätöntä surinaa, huonoja melodioita, väritön laulaja" (sic).


title: Lopunajan merkit

text: Kappaleesta "Hyvä päivä" tehtiin Tomi Tuomaalan ohjaama, basisti Arto Alaluusuan Multian tilalla talvella 1999 kuvattu musiikkivideo, jonka tuotantokustannukset olivat 3000 markkaa. Yhtyeen sijasta videolla esiintyy neljä näyttelijää, muun muassa Timo Rautiaisen tytär Oona.


title: Lopunajan merkit

text: "Lopunajan merkit" -albumilta ei julkaistu singlejä, eikä se sijoittunut Suomen viralliselle albumilistalle.


title: Tb

text: Tb tarkoittaa seuraavia:


title: Tom Krause

text: Tom Gunnar Krause (5. heinäkuuta 1934 Helsinki – 6. joulukuuta 2013 Hampuri) oli suomalainen oopperalaulaja, äänialaltaan baritoni.


title: Tom Krause

text: Tom Krause suoritti lääketieteen kandidaatin tutkinnon Helsingin yliopistossa mutta keskeytti lääkärinopinnot ja lähti laulajaksi. Hän opiskeli muun muassa Wienin musiikkiakatemiassa 1956–1959. Hänen uransa lähti nousuun Berliinin oopperasta 1959, ja pari vuotta myöhemmin hän debytoi New Yorkin Metropolitan-oopperassa.


title: Tom Krause

text: Krausesta tuli maailmankuulu baritoni, joka on menestynyt niin ooppera- kuin konserttilavoillakin. Hän on esiintynyt Metropolitanin lisäksi muun muassa La Scalan, Wienin, Münchenin ja Pariisin oopperoissa sekä Salzburgin, Edinburghin, Glyndebournen ja Bayreuthin musiikkijuhlilla. Hän lauloi Berliinin filharmonikkojen, Chicagon ja Clevelandin orkestereiden, New Yorkin filharmonikoiden, Amsterdamin Concertgebouw'n ja Orchestre de Paris'n solistina. Suomessa hän esiintyi muun muassa Savonlinnan oopperajuhlilla ja Kansallisoopperassa.


title: Tom Krause

text: Krause teki yli 70 levytystä, joista monet on palkittu. Jean Sibeliuksen laulujen levytyksestä 1984 Krause sai muun muassa Edison Prize- ja Deutsche Schallplattenpreis -palkinnot. Hänet tunnetaan erityisesti Mozartin oopperaroolien ja saksalaisten liedien esittäjänä.


title: Tom Krause

text: Krause toimi Sibelius-Akatemian professorina 1989–1990 ja vuosina 1994–2000 Hampurin musiikkikorkeakoulun yksinlaulun professorina. Sittemmin hän opetti Espanjassa Madridin Escuela Superior de Musica Reina Sofia -musiikkikorkeakoulussa. Hän piti mestarikursseja eri puolilla maailmaa. Krause asui pitkään Saksassa ja Yhdysvalloissa.


title: Tom Krause

text: Tom Krausen puoliso oli Jeane o.s. Meunier vuodesta 1960. Heille syntyi tytär Danielle vuonna 1961.


title: Tom Krause

text: "Tom Krausen valtteja ovat ainutlaatuisen lämmin, täyteläinen ja jalosointinen baritoniääni, täydelliset kielelliset ja kulttuurilliset valmiudet kansainväliselle uralle sekä taiteellinen syvämietteisyys ja musikaalisuus." (Matti Lehtonen "Turun Sanomissa" 2003.)


title: Tom Krause

text: "Oopperalaulajan uraansa Tom Krause on onnistuneesti yhdistänyt konsertti- ja liedlaulajan uran laulaen mm. klassiset Franz Schubertin ja Robert Schumannin laulusarjat. Ennen kaikkea hän on kuitenkin aikamme keskeinen Sibeliuksen laulujen tulkitsija. – – Viime vuosina hänet on totuttu näkemään maailman kaikkien suurten laulukilpailujen tuomaristoissa ja mestariluokan opettajana." (Sibelius-Akatemian opetus- ja tutkimusneuvosto kunniatohtoripromootiossa 2003.)


title: Zahra Ouaziz

text: Zahra Ouaziz (s. 20. joulukuuta 1969 Oulmes, Marokko) on marokkolainen entinen kestävyysjuoksija.


title: Zahra Ouaziz

text: Ouaziz osallistui ensimmäisiin arvokisoihinsa Barcelonan sisäratojen MM-kisoissa 1995, joissa hän sijoittui 3 000 metrin juoksussa seitsemänneksi. Samana vuonna hän oli maastojuoksun MM-kisoissa Durhamissa pitkällä matkalla kahdestoista ja Göteborgin MM-kisoissa 5 000 metrin juoksun kolmas ajalla 14.53,77. Hän päätti kautensa juoksemalla 3 000 metrillä kuudenneksi IAAF:n GP-finaalissa. Vuonna 1996 hän karsiutui Atlantan olympialaisissa 5 000 metrin alkuerissä. Vuonna 1997 hän karsiutui Ateenan MM-kisoissa jälleen 5 000 metrin alkuerissä, mutta juoksi GP-finaalissa neljänneksi. Vuonna 1998 hän voitti hopeaa maastojuoksun MM-kisoissa Marrakechissä lyhyellä matkalla. Samana vuonna hän voitti Afrikan mestaruuden 3 000 metrillä ja juoksi 1. syyskuuta Berliinissä 5 000 metrillä uuden Afrikan ennätyksen 14.32.08. Loppukaudella hän juoksi vielä toiseksi Kultaisen liigan GP-finaalissa sekä yleisurheilun maailmancupissa.


title: Zahra Ouaziz

text: Ouaziz voitti hopeaa Maebashin sisäratojen MM-kisoissa 1999 3 000 metrillä. Saman vuoden Sevillan MM-kisoissa hän oli 5 000 metrillä toinen ajalla 14.43,15. Hän sijoittui toiseksi myös saman vuoden GP-finaalissa. Hän teki 11. elokuuta 1999 Afrikan ennätyksen 3 000 metrillä ajalla 8.26,48. Vuonna 2000 hän voitti lyhyen matkan MM-hopeaa maastojuoksun MM-kisoissa Vilamourassa. Vuonna 2003 hän sijoittui 3 000 metrillä neljänneksi Birminghamin sisäratojen MM-kisoissa ja tämän jälkeen kahdenneksikymmenenneksiensimmäiseksi Lausannessa maastojuoksun MM-kisojen lyhyellä matkalla. Pariisin MM-kisoissa hän oli kolmastoista. Budapestin sisäratojen MM-kisoissa 2004 Ouaziz karsiutui 3 000 metrin välierissä. Saman vuoden maastojuoksun MM-kisoissa Brysselissä hän oli kahdestoista.


title: ABC Studios

text: ABC Studios, (aik. Touchstone Television) on yhdysvaltalainen televisioyhtiö ja Touchstone Picturesin tytäryhtiö. Se perustettiin vuonna 1985 ja sai nykyisen nimensä vuonna 2007.


title: ABC Studios

text: ABC Studios tuottaa televisiosarjoja lähinnä Disneyn kanaville, ABC:lle ja muille ABC:n omistamille kanaville. Se on tuottanut televisiosarjoja myös muun muassa CBS:lle ja NBC:lle.


title: ABC Studios

text: ABC on tuottanut muun muassa seuraavia sarjoja:


title: Amy Davidson

text: Amy Davidson (s. 15. syyskuuta 1979 Phoenix, Arizona) on yhdysvaltalainen näyttelijätär, joka tunnetaan parhaiten roolistaan "Kerry Hennessynä" Teinitytön kasvatusoppaassa, jossa hän esittää Bridgetin (Kaley Cuoco) pikkusiskoa.


title: Amy Davidson

text: Amy kävi Shadow Mountain High Schoolin, jossa hän harrasti aktiivisesti tanssia. Hän alkoi tekemään mainostyötä ja nuoresta iästään huolimatta hänen näyttelijävalmentajansa Gene Fowler kannusti muuttamaan Kalifornian Los Angelesiin.


title: Amy Davidson

text: Los Angelesiin saapumisensa jälkeen Amy pääsi Mary-Kate ja Ashley Olsenin televisiosarjaan So Little Time. Hän oli myös vierailevana tähtenä Amyn lailla -sarjassa ja Veljemme on nero -komediasarjassa. Amy oli myös "The truth About Jane" -elokuvassa ennen pääsyään "Teinitytön kasvatusopas" -sarjaan vuonna 2002.


title: Amy Davidson

text: Amy on vieraillut monissa televisiosarjoissa, kuten C.S.I. New York, Criminal Minds, Aavekuiskaaja, C.S.I., House ja Bones.


title: Amy Davidson

text: Vuonna 2008 Amy esitti "Goyband" -elokuvassa nuorta ortodoksijuutalaista Rebekkaa-tyttöä. 2009 hän oli Jenna Shwartzendruberin äänenä televisioon tehdyssä "Firebreather" -animaatioelokuvassa.


title: Amy Davidson

text: Amy pitää kunnostaan huolta juoksemalla, nyrkkeilemällä ja hiihtämällä. Hän pitää yllä myös tanssitaitojaan. Amy meni naimisiin näyttelijä Kacy Lockwoodin kanssa 1. toukokuuta 2010.


title: Tukholman kaupunginmuseo

text: Tukholman kaupunginmuseo () on Ruotsin pääkaupungin Tukholman ja sen asukkaiden historiaa dokumentoiva, kokoava ja esillepaneva museo. Museo kuvaa Tukholman kasvua pienestä keskiaikaisesta satamakaupungista nykypäivän suurkaupungiksi karttojen, kuvien, tuoksujen sekä äänien avulla.


title: Tukholman kaupunginmuseo

text: Museo sijaitsee Södermalmin kaupunginosassa, Slussenin alueella. Museorakennus on entinen niin sanottu "Södra stadshuset" eli eteläinen kaupungintalo, jossa toimi aiemmin osia kaupungin hallinnosta sekä kauppiaiden varastoja. Talo valmistui alkujaan 1670-luvulla Nicodemus Tessin vanhemman suunnittelemana, mutta tuhoutui pian tulipalossa. Nicodemus Tessin nuorempi suunnitteli sen uudelleen vuoden 1680 jälkeen. Rakennus muutettiin kaupunginmuseon käyttöön 1939–1942.


title: Tukholman kaupunginmuseo

text: Museon arkistoihin on yleisöllä vapaa pääsy. Arkistoissa on muun muassa yli miljoona valokuvaa Tukholmasta sen historian varrelta. Museossa sijaitsee myös kahvila sekä museokauppa.


title: Pohjoismainen ristilippu

text: Pohjoismainen ristilippu tai pohjoismainen risti on lippukuvio, joka on kaikkien Pohjoismaiden lipuissa. Sen vaakasuorista sakaroista tangon puoleinen on lyhyempi. Lipun risti symboloi kristinuskoa.


title: Pohjoismainen ristilippu

text: Risti oli alun perin Tanskan lipussa Dannebrogissa, joka on maailman vanhin yhä käytössä oleva lippu, ja siitä se levisi ensin Ruotsin ja sitten Norjan, Suomen ja Islannin lippuihin. Se on otettu myös Färsaarten ja Ahvenanmaan lippuihin. Norjan lipussa oli ensimmäistä kertaa kaksivärinen risti (jolloin lippuun tuli Ranskan vallankumouksen värit punainen, sininen ja valkoinen) ja tätä tapaa kopioivat Islanti, Färsaaret ja Ahvenanmaa. Vaikka kaikilla Pohjoismailla on pohjoismainen risti lipussa, lipuilla on kuitenkin omat historiansa ja symbolisminsa ja liput poikkeavat toisistaan mittasuhteiltaan. Pohjoismaista ristiä käytetään lipuissa myös Pohjoismaiden ulkopuolella kuten osissa Britteinsaaria tai Venäjällä asuvien Suomen sukukansojen (kuten karjalaisten ja vepsäläisten) lipuissa.


title: Pohjoismainen ristilippu

text: Historiallisena yhteispohjoismaisena lippuna voidaan pitää Kalmarin Unionin lippua.


title: Heikki Hosia

text: Heikki Päiviö Hosia (29. marraskuuta 1907 Punkalaidun – 23. maaliskuuta 1997 Helsinki) oli suomalainen poliitikko, kansliapäällikkö ja kansansivistysmies, joka toimi opetusministerinä V. J. Sukselaisen toisessa hallituksessa 1959–1961 sekä Martti Miettusen ykköshallituksessa 1961–1962. Puoluekannaltaan Hosia oli maalaisliittolainen.


title: Heikki Hosia

text: Heikki Hosia oli koulutukseltaan filosofian maisteri. Hän toimi Etelä-Pohjanmaan kansanopiston sekä Oriveden Opiston johtajana vuodesta 1943 vuoteen 1964, jolloin hänet nimitettiin opetusministeriön kansliapäälliköksi. Tässä virassa hän työskenteli eläkkeelle jäämiseensä 1972 saakka. Hän toimi aiemmin kouluhallituksen kansanopetusosaston vt. kouluneuvoksena kolmeen otteeseen 1940- ja 1950-luvulla.


title: Heikki Hosia

text: Ansioistaan kansansivistyksen alalla Hosia palkittiin Alfred Kordelinin säätiön tunnustuspalkinnolla 1993. Hän toimi myös Helsingin Suomi–Puola-yhdistyksen sekä valtakunnallisen Suomi–Puola-yhdistysten liiton puheenjohtajana.


title: Heikki Hosia

text: Heikki Hosian puoliso oli kirjailija Saimi Hosia. Kunnallisneuvos Armi Hosia oli Heikki Hosian käly.


title: Pitkäjärvi

text: Pitkäjärvi on Suomessa hyvin yleinen paikannimi. OIVA-tietopalvelussa on Pitkäjärvi-nimisiä järviä 174 kpl.


title: Pitkäjousi

text: Pitkäjousi on pitkä, useimmiten käyttäjänsä pituinen tai pitempi jousiase. Pitkäjousen kaaressa ei ole vastakaarta ja sen lavat ovat suhteellisen kapeat. Normaalisti se pyritään jännittämään pitkälle, ampujan korvan tienoille. Jousiammuntakilpailuja toteuttavat järjestöt ovat määritelleet pitkäjousen lukuisilla tavoilla; monet määritelmät sulkevat pois keskiajalta säilyneitä jousia, tai käytettyjä raaka-aineita ja ammuntatekniikoita. Uudenaikaisimpien määritelmien mukaan englantilainen pitkäjousi on tehty siten, että sen paksuus on ainakin 5/8 sen leveydestä ja että se on levein kädensijan kohdalla. Pitkäjousta on käytetty sodassa ja metsästyksessä.


title: Pitkäjousi

text: Marjakuusesta valmistettu englantilainen pitkäjousi ("war bow" eli sotajousi, kuten sitä siihen aikaan kutsuttiin) oli tehokas ase satavuotisessa sodassa, jossa englantilaiset pitkäjousin varustetut talonpoikaisjousimiehet tuhosivat ranskalaista ritariratsuväkeä.


title: Pitkäjousi

text: Myös japanilaisessa Kyūdō-jousiammunnassa käytettävä jousi on pitkäjousi; se tosin poikkeaa läntisistä eritoten siten, että se on epäsymmetrinen eli yläpuolisko on pitempi; näin osittain siksi että jousta saattoi käyttää myös hevosen selästä käsin.


title: NFL:n pudotuspelit

text: NFL:n pudotuspelit eli amerikkalaisen jalkapallon ammattilaisliigan National Football Leaguen pudotuspelit on kerrasta poikki -menetelmällä pelattava turnaus, joka järjestetään jokaisen 17 viikkoa kestävän runkosarjakauden päätteeksi. Turnauksen voittaja saa paikan NFL:n loppuottelussa, Super Bowlissa.


title: NFL:n pudotuspelit

text: Nykyään NFL:n pudotuspeleihin valitaan joka vuosi 12 joukkuetta, joista 6 on American Football Conferencen (AFC) ja toiset 6 National Football Conferencen jäseniä. AFC:n ja NFC:n mestarit kohtaavat turnauksen päätteeksi Super Bowlissa, jonka voittaja on samalla lajin epävirallinen maailmanmestarijoukkue.


title: NFL:n pudotuspelit

text: Vuosina 1920-1932 NFL:n mestari oli automaattisesti NFL:n mestari ilman pudotuspelejä.


title: NFL:n pudotuspelit

text: Kaudella 1932 kaksi joukkuetta, Chicago Bears ja Portsmouth Spartans olivat tasoissa kauden päätteeksi, joten NFL päätti järjestää yhden pudotuspelin joukkueiden välillä mestaruuden ratkaisemiseksi. Chicago voitti ottelun 9-0 ja kruunattiin mestariksi. Pudotuspeliottelu oli kannattajien keskuudessa niin suosittu, että liiga jakoi seuraavalle kaudelle joukkueensa kahteen divisioonaan, joiden voittajat kohtasivat NFL:n mestaruusottelussa.


title: NFL:n pudotuspelit

text: Vuosina 1933-1966 NFL:n mestaruus ratkaistiin edelleen yhdellä pudotuspelillä. Vuosina 1933-1949 NFL jakoi joukkueet kahteen divisioonaan ja vuosina 1949-1966 kahteen konferenssiin seuraavasti:Vuonna 1966 kilpailevan liigan AFL:n voittanut joukkue Kansas City Chiefs kohtasi ensimmäisessä Super Bowlissa NFL:n mestarin Green Bay Packersin. Ottelua ei tuolloin vielä kutsuttu virallisesti Super Bowliksi, vaan nimellä "AFL-NFL World Championship Game" l. AFL:n ja NFL:n maailmanmestaruusottelu. Vuosina 1967-1970 NFL:n edustaja Super Bowliin ratkaistiin neljän ottelijan pudotuspelillä ja konferenssien välisen mestaruusottelun voittaja oli samalla NFL:n mestari. AFL:n Super Bowl -edustaja valittiin vuosina 1966-1968 yhden pudotuspelin perusteella ja vuosina 1969 neljän joukkueen pudotuspelisarjalla.


title: NFL:n pudotuspelit

text: Liigojen yhdistyttyä vuonna 1970 NFL:ksi pudotuspelijärjestelmä muuttui. NFL:n uuden konferenssi- ja divisioonajaon mukaan pudotuspeleihin otettiin kuusi divisioonavoittajaa ja kaksi nk. villin kortin () joukkuetta voitto/tappio-suhteen perusteella. Vuodesta 1975 lähtien käytössä ovat olleet sekä pudotuspeliturnauksen joukkueiden sijoitusjärjestelmä että kotikenttäedut. Vuosien saatossa turnausformaatti on vaihdellut NFL-joukkueiden määrän lisääntyessä, ensin kymmenen joukkueen turnaukseksi vuonna 1978 ja lopulta vuonna 1990 12 joukkueen turnaukseksi.


title: NFL:n pudotuspelit

text:
Nykyinen turnausjärjestelmä on ollut käytössä vuodesta 1970, jolloin American Football League ja NFL yhdistyivät.
Pudotuspelit pelataan rinnakkain kahden konferenssin, AFC:n ja NFC:n sisäisinä. Turnauksen voittajajoukkueet ovat oman konferenssinsa mestareita. Kummastakin konferenssista selviytyy kuusi joukkuetta pudotuspeleihin seuraavasti:Turnauksen kaavio muodostetaan siten, että joukkueet järjestysnumeroilla 3 ja 6 sekä 4 ja 5 kohtaavat pudotuspelien ensimmäisellä kierroksella (). Järjestysnumerot 1 ja 2 saaneet joukkueet (eli runkosarjan eniten voittoja keränneet) saavat lepovuoron ja siirtyvät automaattisesti pudotuspelien toiselle kierrokselle (), jossa ne kohtaavat ensimmäisen kierroksen voittajat. Jokaisella turnauksen kierroksella aina pienimmän järjestysnumeron turnauksen alussa saanut kohtaa suurimman järjestysnumeron saaneen. Kotikenttäetu annetaan aina otteluparin paremmin sijoitetulle joukkueelle.


title: NFL:n pudotuspelit

text: Kun toinen kierros on pelattu, voittajat kohtaavat konferenssin mestaruusottelussa, jonka voittaja saa paikan Super Bowlissa.


title: NFL:n pudotuspelit

text: Jos kahden joukkueen voittoprosentti on sama runkosarjan päätyttyä, pudotuspelien järjestysnumerot ratkaistaan NFL:n tiebreaker-säännöillä, jossa viimeinen mahdollinen ratkaisija on kolikonheitto:


title: NFL:n pudotuspelit

text: Joukkueiden valintajärjestys NFL Draftissä määräytyy myös pudotuspelien lopputuloksen mukaan. Liigan 32 joukkuetta järjestetään runkosarjan voittojen ja tappioiden perusteella järjestykseen ja Super Bowlin hävinnyt joukkue valitsee seuraavan kevään valintatilaisuudessa numerolla 31 ja Super Bowlin voittaja numerolla 32. Mikäli kahden tai useamman joukkueen voittoprosentti on ollut edellisellä kaudella sama, käytetään seuraavia tiebreaker-sääntöjä:Nykyjärjestelmä saa joka vuosi osakseen kritiikkiä villien korttien käytöstä, koska periaatteessa on mahdollista, että divisioonan voittajalla (ja automaattisesti kotikenttäedun saavalla joukkueella) voi olla huonompi voitto/tappio-suhde kuin villillä kortilla pudotuspeleihin selviytyneellä. Näin kävi esimerkiksi vuonna 2005, kun Jacksonville Jaguars voitti 12 ottelua ja hävisi vain 4 runkosarjassa. Se ei riittänyt divisioonavoittoon, koska saman divisioonan Indianapolis Colts voitti 14 ottelua ja hävisi vain 2. Tämän vuoksi Jaguars joutui tyytymään villiin korttiin ja matkustamaan pudotuspelien ensimmäisellä kierroksella vierasotteluun New England Patriotsia vastaan, jonka 10 voittoa ja 6 kuusi tappiota riittivät Patriotsille divisioonavoittoon (ja siten automaattiseen kotiotteluun).


title: NFL:n pudotuspelit

text:
Divisioonajaon ja divisioonavoittajia suosivan järjestelmän (jossa divisioonavoittajan pudotuspelipaikka on taattu) takia on myös mahdollista tilanne, jossa divisioonavoittajalla voi olla paljon huonompi voittoprosentti kuin jonkin toisen divisioonan kakkoseksi jääneellä joukkueella. Näin kävi esimerkiksi kaudella 2008, jolloin Arizona Cardinals voitti oman heikkotasoisen NFC West -divisioonansa vain 9 voitolla ja 7 tappiolla, kun taas omassa AFC East -divisioonassaan 11 voitolla ja 5 tappiolla kakkoseksi jäänyt New England Patriots jäi kokonaan pudotuspelien ulkopuolelle. AFC Eastissä Patriotsin kohtaloksi koitui Miami Dolphins, joka voitti Patriotsin tapaan 11 ja hävisi 5 ottelua, mutta Dolphinsin voitto runkosarjan aikana Patriotsista toi sille divisioonavoiton.
Liigojen yhdistymisen jälkeen NFL:n runkosarja on aina pelattu loppuun ennen kalenterivuoden vaihdetta ja pudotuspelit vuodenvaihteen jälkeen. Siten pudotuspelien vuosi viittaa siihen vuoteen, jona runkosarja on pelattu: esim. kauden 1985 pudotuspelit pelataan kalenterivuonna 1986, mutta niistä käytetään nimitystä "kauden 1985 pudotuspelit".


title: NFL:n pudotuspelit

text: Vuoden 1970 jälkeen pudotuspelit ovat olleet kolmen kierroksen turnaus, josta voittaneet joukkueet selviytyvät seuraavalle kierrokselle. Ensimmäisen kierroksen joukkueet ovat neljä ns. villin kortin () sekä neljä heikoimman voittoprosentin divisioonavoittajaa, toisella kierroksella villin kortin kierroksen voittaneet joukkueet kohtaavat neljä parhaan voittoprosentin divisioonavoittajaa ja kolmannella kierroksella ratkotaan sekä AFC- että NFC-konferenssien mestaruudet. Konferenssien mestarit kohtaavat Super Bowlissa.


title: NFL:n pudotuspelit

text: Divisioonakierrokselle osallistuu kahdeksan parasta joukkuetta, joista neljä on selvittänyt tiensä villin kortin kierroksen kautta.


title: NFL:n pudotuspelit

text: Konferenssin finaaleissa kohtaavat sekä AFC:n että NFC:n kaksi parasta joukkuetta, jotka pelaavat yhden keskinäisen ottelun ja voittaja etenee Super Bowliin.


title: Ruona

text:
Ruona voi tarkoittaa seuraavia asioita:
Sana "ruona" paikannimien osana:
Sana "ruona" sukunimien osana:
Samantapaisia sanoja muissa kielissä:


title: The Slim Shady LP

text: The Slim Shady LP on hip hop -artisti Eminemin vuonna 1999 julkaistu albumi. Levy nauhoitettiin vuonna 1998. Albumilta on julkaistu singlet nimeltä: ”My Name Is”, ”Guilty Conscience” ja ”Just Don’t Give a Fuck”, jokaisesta kappaleesta on tehty musiikkivideot. Albumi myi ensimmäisellä viikollaan 283 000 kappaletta. Albumia on myyty maailmanlaajuisesti 6 miljoonaa kappaletta.


title: Nero (täsmennyssivu)

text: Nero tarkoittaa seuraavia asioita:


title: EMG (yhtiö)

text: EMG ("Electro-Magnetic Generator") on amerikkalainen yhtiö, joka valmistaa pääasiassa sähkökitaran ja basson mikrofoneja. Yhtiöllä on tarjolla sekä aktiivisia että passiivisia mikrofoneja. Vuonna 1976 perustettu yhtiö käytti alkujaan nimeä Dirtywork Studios ja vuodesta 1978 nimeä "Overlend", kunnes otti nykyisen nimensä käyttöön vuonna 1983.


title: EMG (yhtiö)

text: Yhtiö on saanut mainetta yhtenä maailman parhaimmista sähkökitaran mikrofonien valmistajista. EMG:n mikrofoneja käytetäänkin useiden kitaravalmistajien (mm. ESP:n) kalleimmissa malleissa. EMG valmistaa niin aktiivi- kuin passiivimikrofoneja, mutta yhtiö on tunnettu nimenomaan aktiivimikrofoneista. EMG:n passiivimikrofonit kuuluvat erilliseen HZ-sarjaan. Aktiivimikrofonit eroavat passiivimikrofoneista siten että niissä on pieni sisäänrakennettu yhdellä tai kahdella 9V paristolla toimiva etuvahvistin joka tuottaa voimakkaan ulostulosignaalin. Tämä antaa mikrofoneille heleän soundin ja tuottaa kontrolloidun s%C3%A4r%C3%B6n (engl.distortion) soittajan halutessa. Tämä on tehnyt EMG-mikrofoneista hyvin suositun nimenomaan rock- ja heavy metal kitaristien keskuudessa.


title: EMG (yhtiö)

text: EMG:n mikrofoneja käytetäänkin yleensä rock- ja heavy metal kitaristien suosimien kitaravalmistajien merkeissä, esimerkiksi ESP, Jackson Guitars ja B.C. Rich. Mikrofonit voidaan myös jälkiasentaa, mutta tämä kannattaa harkita eikä ole suotavaa jos soitin on harvinainen sillä muutostyöt laskevat arvoa ja saattavat muuttaa ratkaisevasti instrumentin alkuperäistä sointia.


title: EMG (yhtiö)

text: EMG:n yksikelaiset mikrofonit taas ovat ulostulosignaaliltaan hiljaisia, mutta niiden sointi on hyvin heleä ja kellomainen. Tämä antaa rajattomat mahdollisuudet EMG:n mikrofonien käytölle erilaisissa musiikkityyleissä. Hyvä esimerkki yhtiön yksikelaisten mikrofonien kellomaisesta soinnista on kuultavissa esimerkiksi Dire Straitsin kappaleella Local Hero/Wild Theme.


title: EMG (yhtiö)

text: EMG:llä on myös valikoima lisätarvikkeita mikrofoniensa soundimaailmaa laajentamaan. Pääpiirteisesti näitä ovat kitaran ja erityisesti basson mikrofoneille tarkoitetut, soittimen runkoon asennettavat taajuuskorjaimet.


title: EMG (yhtiö)

text: Yhtiön mikrofoneja voidaan käyttää myös kahdella 9V paristolla jolloin jännite on 18V, myös 27V (kolme paristoa) on mahdollinen. Lisätty jännite aiheuttaa äänen säröytymistä herkemmin, ja lisää ääneen ns. headroomia. Kuitenkin monet muusikot sanova että kahdellakin paristolla saadaan aikaan jo dramaattinen muutos, mutta kolmella paristolla sointi ei enää muutu ratkaisevasti, ja kolme paristoa saattaa myös rikkoa itse mikrofonit.


title: EMG (yhtiö)

text:
Humbuckerit:Yksikelaiset:
Kitaristit:Basistit:


title: Rallin SM-sarja

text: Rallin Suomenmestaruussarja on Suomen kansallinen rallin mestaruussarja. Sarjaa on ajettu vuodesta 1959 lähtien, jolloin mestariksi kruunattiin Esko Keinänen. Kaudella 2013 ajetaan seitsemän osakilpailua ja SM-mitalit jaetaan yleisessä luokassa ja kaksivetoisissa. Hallitsevat Suomen mestarit ovat Esapekka Lappi kartanlukijanaan Janne Ferm ja kaksivetoisissa Joonas Lindroos kartanlukijanaan Pasi Kilpeläinen.


title: Rallin SM-sarja

text: Ensimmäisen kerran rallin SM-sarjaa ajettiin 1959. Kilpailuja oli neljä, joista kolme ajettiin Helsingissä: Hankiralli, 500-ralli ja Syysralli. Neljäs oli Jyväskylän Suurajot. Ensimmäinen mestari oli pari Esko Keinänen – Kai Nuortila Peugeot’lla. Vuonna 1964 rallirenkaiden määrä rajattiin kuuteen, joista neljän valmiina olleen renkaan lisäksi oli kaksi vararengasta mukana. Samoihin aikoihin SM-kilpailujen määrä nousi viiteen. 1960-luvun lopussa perustettiin 2. ryhmä. Toinen ryhmä sai nimen 1. ryhmä.


title: Rallin SM-sarja

text:
Vuonna 1976 mukaan tuli 4. ryhmä joka kuitenkin lakkautettiin kolmen kauden jälkeen. Viimeisenä mestarina oli Markku Alén. 1970-luvun ja myöhemminkin 1980-luvun kenties paras rallin SM-kuljettaja oli Kyösti Hämäläinen. Hämäläinen voitti rallin SM-kultaa kaikkiaan 13 kertaa ja vieläpä 12 kertaa peräkkäin. Ensimmäisen mestaruuden Hämäläinen voitti 1973, 1974 tuli hopeaa ja kaudesta 1975 lähtien hän ajoi mestariksi joka kerta aina vuoteen 1986 asti.
Vuonna 1982 1-ryhmässä sallittiin A-ryhmän autot. B-ryhmän lyhyt, mutta värikäs aika alkoi seuraavana vuonna. 4. ryhmä palasi myös hetkeksi. 1984 1-ryhmä lopetettiin ja sen korvasi A-ryhmä, myös 2- ja 4-ryhmä lopetettiin kauden 1986 jälkeen ja ne korvattiin B- ja N-ryhmillä (B-ryhmä tosin lopetettiin kauden 1988 jälkeen). Kaudeksi 1987 A-ryhmä jaettiin yli (iso a eli "A") ja alle (pieni a eli "a") 2000-kuutioisten ryhmiin ja luokkajako tehtiin N-ryhmälle seuraavaksi kaudeksi.


title: Rallin SM-sarja

text: Aina kauteen 1993 asti SM-rallit olivat ns. pimeitä ralleja eli niihin ei saanut tutustua ennakkoon. Kuljettajat kuitenkin epäilivät koko ajan, että joku harjoitteli salaa rallia varten. Tämän vuoksi tutustuminen reitteihin ennakolta sallittiin. A-ryhmää hallitsi tuohon aikaan kaksi erittäin tunnettua ralliautoilijaa, serkukset Sebastian Lindholm sekä tuleva kaksinkertainen rallinmaailmanmestari Marcus Grönholm. He olivat A-ryhmässä tuolloin niin ylivoimaisia että lähes poikkeuksetta tuohon aikaan epäiltiin rallin voittajan olevan joko Grönholm tai Lindholm. Heitä verrattiin samalla tavalla kuin Ayrton Sennaa ja Alain Prostia Formula 1 -sarjassa 1980-luvun loppupuolella.


title: Rallin SM-sarja

text: 2000-luvun alussa tehtiin jälleen muutoksia sarjaan. Huoltoalue keskitettiin rallin MM-sarjan tavoin vain tiettyyn paikkaan, huoltoautokaravaanin edestakainen liikkuminen jäi rallireiteillä pois ja kilpailut ajettiin EM-Arctic Lapland Rallya lukuun ottamatta aina lauantaisin. Muutoksella pyrittiin helpottamaan median työtä sekä kilpailijoiden ja järjestäjien työskentelyä yhteistyökumppaneiden (kuten sponsorien) kanssa.


title: Rallin SM-sarja

text: Kaudeksi 2009 SM-sarjan luokat kokivat suuria muutoksia, mm. uusien R-ryhmän autojen myötä. Ison A-ryhmän (yli 2000cm) kalustolla ei ollut enää SM-arvoa, vaan Suomen mestaruudesta kamppailtaisiin uusissa SM1- ja SM2-luokissa. SM1-luokka mukailisi edelliskausien ison N-ryhmän teknisiä säädöksiä N-ryhmän yli 2000cm- ja Super 2000 -autojen kamppaillessa SM-tittelistä. SM2-luokka taas mukailisi vanhoja pienen n-ryhmän sääntöjä sillä erotuksella, että mukaan hyväksyttäisiin myös uusien R2-, R3-, sekä kotimaisen FIN R (alle 2000cm -luokitusten mukainen kalusto. SM-sarjan osakilpailuiden yhteydessä ajettaisiin myös Suomi Cupin osakilpailut, joihin voi osallistua SM-sarjan säännöt täyttämättömillä autoilla, kuten ison A-ryhmän nelivedoilla tai F-ryhmän kalustolla. Kaudeksi 2011 SM1-luokassa sallittiin myös R4-luokan kalustolla kilpaileminen ja Juha Salo käyttikin tilaisuuden välittömästi hyväkseen ajaen Suomen mestariksi uudella Mitsubishi Lancer Evo X R4 -autollaan. Kausina 2009-11 sarjassa käytettin Pirellin yksityyppirenkaita. Kaudeksi 2012 renkaat "vapautettiin" jälleen, sillä kilpailutuksesta huolimatta ei kilpailijoiden etua tyydyttävää ratkaisua löytynyt.


title: Rallin SM-sarja

text: Kaudeksi 2012 SM-sarjan luokat kokivat jälleen pienen uudistuksen kun kaksivetoisten SM2-luokka jaettiin kahtia. Uuteen SM3-luokkaan voisivat tästä kaudesta eteenpäin osallistua R1- ja enintään 1600cm R2 -luokituksen omaavat autot. Luokkajaosta huolimatta SM2- ja SM3-luokissa kilpailevat kamppailisivat samoista kaksivetoisten SM-mitaleista. Myös SM1-luokassa koettiin pieni muutos, jonka myötä SM-mitaleista voisi kilpailla myös kansallisen FIN R 4WD -luokan säännöt täyttävillä autoilla.


title: Rallin SM-sarja

text: Kaudella 2015 pisteet jakautuu sijoituksen mukaan alla olevan taulukon mukaisesti. Lisäksi ensimmäisessä ja viimeisessä osakilpailussa pisteet jaetaan puolitoista kertaisesti. Jos taas SM-luokassa on alle 10 osallistujaa, jaetaan pisteet puolitettuna. Kuudessa kilpailussa eniten pisteitä kerännyt kruunataan kauden päätteeksi mestriksi.


title: Rallin SM-sarja

text: Luokkien SC5 ja SC6 pisteet riippuu osallistujamäärästä sekä tietenkin omasta sijoituksesta, ja se lasketaan seuraavan kaavan mukaan.


Rallin SM-sarja


title: Aamen (albumi)

text: Aamen on Kotiteollisuuden toinen albumi. Albumi poikkeaa soundillisesti hieman yhtyeen tätä levyä uudemmista levyistä lähinnä kevyempien soundiensa johdosta. Kappale "Routa ei lopu" ilmestyi singlenä, ja siitä julkaistiin myös uudelleenäänitetty versio Routa ei lopu (on ilmoja pidelly) 14. helmikuuta 2003. Yhtye itse pitää tätä levyä ensimmäisenä varsinaisena Kotiteollisuus-albumina. Viimeinen kappale, "Pieni", päättyy hiljaisuuteen joka jatkuu aina levyn lopussa olevaan piiloraitaan saakka, joka sekin sisältää hiljaisuutta. Sitä ei mainita levyn kansissa tai kansivihossa eikä sillä täten ole virallista nimeä, mutta tietokoneella levyä soitettaessa piiloraidan nimi on "(Aamen)".


title: Aamen (albumi)

text: Albumi julkaistiin uudelleen 11-vuotisjuhlapainoksena vuonna 2009.


title: Aamen (albumi)

text: Kaikki sanoitukset on kirjoittanut Jouni Hynynen. Sävellyksen ja sovituksen on tehnyt Kotiteollisuus, ellei toisin mainita.


title: Miguel Ángel Nadal

text: Miguel Ángel Nadal Homar (s. 28. heinäkuuta 1966 Manacorissa, Mallorcan saarella, Baleaareilla, Espanjassa) on espanjalainen entinen jalkapalloilija. Hän oli pelipaikaltaan keskikenttäpelaaja, mutta uransa viimeisinä vuosina pelasi myös keskuspuolustajana. Nadal edusti urallaan RCD Mallorcaa kahteen otteeseen vuosina 1987–1991 ja 1999–2005 ja FC Barcelonaa vuosina 1991–1998. Espanjan maajoukkueessa hän pelasi vuosien 1994, 1998 ja 2002 MM-kilpailuissa.


title: Miguel Ángel Nadal

text: Nadal on tennispelaaja Rafael Nadalin setä sekä Rafaelin valmentajan ja entisen tennispelaaja Toni Nadalin veli.


title: Tom Shadyac

text: Tom Shadyac (s. 1958) on yhdysvaltalainen elokuvaohjaaja, -tuottaja ja -käsikirjoittaja. Hänet tunnetaan parhaiten yhteisistä elokuvistaan Jim Carreyn kanssa, joihin kuuluvat Bruce – taivaanlahja, Valehtelija, valehtelija ja Ace Ventura – lemmikkidekkari.


title: Budapestin yliopisto

text: Loránd Eötvösin yliopisto (ELTE, ) on Unkarin suurin yliopisto. Se sijaitsee Budapestissa.


title: Budapestin yliopisto

text: Yliopiston perusti arkkipiispa Péter Pázmány vuonna 1635. Se toimi ensin Nagyszombatin kaupungissa, mutta se siirrettiin ensin Budaan ja sitten Pestiin vuosina 1770–1780. Yliopisto nimettiin vuonna 1950 fyysikko Loránd Eötvösin mukaan. Nykyään yliopistossa on noin 1 800 opettajaa ja tutkjaa ja 32 000 opiskelijaa.


title: Budapestin yliopisto

text: Yliopistossa on kahdeksan tiedekuntaa:


title: Bauer Media (Suomi)

text: Bauer Media Oy (aiemmin "SBS Discovery Radio Oy" ) on suomalainen mediayhtiö, joka on osa saksalaista Bauer Media Groupia.


title: Bauer Media (Suomi)

text: ProSiebenSat.1 Group hankki kesäkuussa 2007 omistukseensa Euroopan silloisen toiseksi suurimman mediayhtiön SBS Broadcastingin, joka omisti 15 televisiokanavaa seitsemässä Euroopan valtiossa sekä 55 radiokanavaa kuudessa Euroopan maassa. SBS Broadcastingin pääasiallinen toimialue oli kuitenkin Pohjoismaat.


title: Bauer Media (Suomi)

text: Discovery Communications osti SBS:n pohjoismaiden toiminnot ProSiebenSat.1 Medialta joulukuussa 2012.. SBS Nordicin toiminnot sekä Discoveryn aiemmat toiminnot pohjoismaissa yhdistettiin uuteen yhtiöön 9. huhtikuuta 2013, jonka nimeksi tuli SBS Discovery Media. Bauer Media osti SBS Discovery Radion Discovery Communicationsilta huhtikuussa 2015. Bauer Media osti loppuvuonna 2015 Radio Novan radioliiketoiminnan ruotsalaisen Bonnier-konsernin omistamalta MTV:ltä. Samassa yhteydessä myös NRJ:n ja Radio Nostalgian myynti- ja markkinointitoiminnot siirtyivät Bauer Medialle, mutta NRJ:n ja Radio Nostalgian radioliiketoimintaa yhtiö ei omista.


title: Bauer Media (Suomi)

text:
Bauer Media Oy:n palveluksessa työskentelee noin 130 henkeä ja sen toimitusjohtajana toimii Sami Tenkanen.
SBS Finland voitti vuoden 2009 Radio Gaalassa seuraavissa kategorioissa: vuoden myyntitiimi (SBS Median valtakunnan myyntiryhmä) sekä vuoden paikallinen myyjä.


title: Bauer Media (Suomi)

text: Vuoden 2012 Radio Gaala pidettiin 17. tammikuuta SBS palkittiin Gaalassa kolmessa kategoriassa: Vuoden uutistoimittaja (Mikko Räsänen, The Voice), Vuoden myyntitiimi (Iskelmän valtakunnan myyntiryhmä) ja Vuoden radiotapahtuma (Iskelmä festivaali).


title: Birminghamin yliopisto

text: Birminghamin yliopisto on vuonna 1900 perustettu yliopisto Birminghamissa, Englannissa. Se on yksi Britannian johtavia tutkimusyliopistoja, jossa on lähes 19 000 perusopiskelijaa ja lähes 12 000 jatkotutkinnon suorittajaa.


title: Birminghamin yliopisto

text: Birminghamin yliopisto on yksi Russell-ryhmään kuuluvista korkeakouluista ja Universitas 21-verkoston jäsen.


title: Birminghamin yliopisto

text: Yliopiston virallinen verkkosivu


title: Hormoaning

text: Hormoaning on grunge-yhtye Nirvanan 5. helmikuuta 1992 julkaistu EP. EP julkaistiin vain Japanissa ja Australiassa. EP:n julkaisi levy-yhtiö Geffen Records.Australiassa Hormoaningista julkaistiin 15 000 kappaletta tavallisella EP-levyllä ja vinyylilevyllä 4 000 kappaletta. Kasetteja julkaistiin 1 000 kappaletta ja CD-levyjä 10 000 kappaletta. Japanissa Hormoaning julkaistiin ainoastaan CD:llä.


title: Regensburg

text: Regensburg (, lat., esp. ja it. "Ratisbona", , tšek. "Řezno", engl. aiemmin "Ratisbon", lat. aiemmin "Castra Regina") on Saksassa, Baijerin osavaltiossa sijaitseva kaupunki. Hallinnollisesti Regensburg on piirikuntaan kuulumaton () eli suoraan osavaltion alaisuudessa oleva kaupunki. Kaupunki on Oberpfalzin hallintopiirin pääkaupunki. Regensburgin vanhakaupunki liitettiin vuonna 2006 Unescon maailmanperintöluetteloon.


title: Regensburg

text: Vuoden 2011 väestönlaskennassa Regensburgissa oli 135 403 asukasta. Se on Baijerin viidenneksi suurin kaupunki Münchenin, Nürnbergin, Augsburgin ja Würzburgin jälkeen. München sijaitsee 104 km etelään, Nürnberg 88 km luoteeseen ja Augsburg 113 km lounaaseen Regensburgista.


title: Regensburg

text: Kaupungissa on kolme korkeakoulua, ja siellä sijaitsee katolisen Regensburgin hiippakunnan piispanistuin. Kaupungissa on runsaasti jalostusteollisuutta: autonrakennusta, koneenrakennusta, sähkötekniikkaa ja mikroelektroniikkaa.


title: Regensburg

text: Regensburgin vanhankaupungin paikalla oli aikoinaan kelttiläistä asutusta nimellä Radasbona. Roomalaiset kehittivät siitä leiripaikan, Castra Regina. Tuolta ajalta on jäljellä portti ja pala muuria.


title: Regensburg

text: Regensburg oli vuosina 1663–1806 Pyhän saksalais-roomalaisen keisarikunnan valtiopäivien pysyvä kokoontumispaikka.


title: Regensburg

text: Toisessa maailmansodassa kaupunkia pommitettiin, mutta se selvisi vähin vaurioin.


title: Regensburg

text: Regensburg sijaitsee Tonavan oikealla rannalla.


title: Regensburg

text: Regensburgissa vuoden lämpimin kuukausi on elokuu, jolloin keskimääräinen ylin lämpötila on 24,2 °C, mutta heinäkuu on lähes yhtä lämmin. Keskimääräinen alin lämpötila on pakkasen puolella joulu-, tammi- ja helmikuussa, tammikuussa –3,6 °C. Sadetta saadaan eniten kesä- ja heinäkuussa, yli 80 mm kuukaudessa.


title: Taryn Manning

text: Taryn Manning (s. 6. marraskuuta 1978 Falls Church, Virginia, Yhdysvallat) on yhdysvaltalainen näyttelijä sekä Boomkatin laulaja ja lauluntekijä.


title: Taryn Manning

text: Manningin vanhemmat erosivat vuonna 1981, ja hänen äitinsä Sharyn teki kahta työtä elättääkseen Tarynin ja tämän isoveljen Kellinin. Taryn kasvoi Tucsonissa Arizonassa, jonne hänen äitinsä muutti eron jälkeen ja myöhemmin Los Alamitosissa Kaliforniassa, jossa Taryn kävi Orange County High School of Artsia. Manning aloitti tanssin harrastamisen kaksitoistavuotiaana ja voitti useita kilpailuja, kuten Arizonan osavaltion mestaruuden karatessa.


title: Taryn Manning

text: Manning on näytellyt useissa suuren luokan elokuvissa, kuten esimerkiksi "8 Milessa". Tunnetuin hän on kuitenkin "Crossroads – tienristeyksessä" -elokuvasta, jossa yhtä pääosaa esitti poplaulaja Britney Spears. Vuonna 2007 Manning näytteli elokuvassa "Jack and Jill vs. the World" Freddie Prinze Jr.:n kanssa. Hän on myös tehnyt tv-esiintymisiä esimerkiksi sarjoissa "C.S.I. Miami", "Havaiji 5-0" ja "Orange Is the New Black".


title: The New Saints FC

text: The New Saints Football Club, joka usein tunnetaan nimellä TNS, on Walesin liigassa pelaava jalkapalloseura Llansantffraid-ym-Mechainista Walesista ja vähän matkan päässä Englannin puolella sijaitsevasta Oswestrystä.


title: The New Saints FC

text: Seura perustettiin vuonna 1959 nimellä Llansantffraid FC noin tuhannen asukkaan Llansantffraid-ym-Mechainin kylän seuraksi. Aluksi joukkue pelasi Montgomeryshire Amateur Football Leaguessa, joka tuolloin oli Walesin neljänneksi korkein sarjataso. Seitsemän kertaa joukkue voitti liigan mestaruuden. Kauden 1989–1990 päätteeksi se nousi Central Wales Leagueen, missä se sijoittui heti ensimmäisen kauden jälkeen toiseksi ja nousi Cymru Allianceen. Nousukiito jatkui nopeana ja kauden 1992–1993 se nousi jo Walesin liigaan ja saavutti myös Welsh Intermediate Cupin voiton.


title: The New Saints FC

text: Vuonna 1996 Llansantffraid voitti Walesin cupin ja pääsi tämän myötä pelaamaan Cup-voittajien cupia. Samoihin aikoihin oswestryäinen tietokoneyritys Total Network Solutions maksoi 250 000 puntaa sponsorisopimuksesta, johon sisältyi vaatimus yrityksen nimen esiintymisestä seuran nimessä. Näin syntyi "Total Network Solutions Llansantffraid FC". Cup-voittajien cupissa seura pelasi Puolan cupin voittajaa Ruch Chorzowia vastaan kotonaan 1–1-tasapelin, mutta hävisi vieraissa 0–5. Joukkue pelaa kansainväliset ottelunsa tavallisesti Wrexham AFC:n tai Newtown FC:n stadionilla, sillä sen oma stadion ei täytä UEFAn vaatimuksia. Vuonna 2003 se kohtasi Manchester Cityn 72 000 -paikkaisella Millennium Stadiumilla Cardiffissa. Vuonna 1997 seura muutti nimensä muotoon "Total Network Solutions FC". Kun aikaisemmin Walesin liigaa hallinnut Barry Town FC kärsi täydellisen taloudellisen romahduksen, jäi TNS ainoaksi täysammattilaisseuraksi Walesin liigassa.


title: The New Saints FC

text: Vuoden 2003 kesällä TNS yhdistyi talousvaikeuksista kärsineen englantilaisen, mutta Walesin sarjoissa pelanneen Oswestry Town FC:n kanssa. Seura säilytti TNS:n nimen, mutta otti vieraspeliasukseen Oswestryn kokotummansinisen asun. Kausi 2003–2004 sujui seuralta huonosti sen sijoituttua liigassa kakkoseksi ja hävittyä cupin loppuottelussa Rhylille. Seuraavalla kaudella se sen sijaan voitti molemmat. Vuonna 2005 TNS kohtasi Mestarien liigan ensimmäisellä karsintakieroksella Liverpoolin ja hävisi molemmat osaottelut 3–0.


title: The New Saints FC

text: Vuoden 2006 alussa British Telecom osti Total Network Solutionsin ja sponsorisopimus lakkasi kauden päätyttyä. Tämän seurauksena seura jäi ilman nimeä. Erilaisia vaihtoehtoja asian suhteen ehdotettiin, muun muassa nimioikeuksia yritettiin myydä eBaylle, mutta lopulta päädyttiin entisen TNS-lyhenteen kirjaimia noudattavaan nimeen "The New Saints". Aikaisemmin Llansantffraid oli tunnettu nimellä "The Saints", pyhimykset, ja Oswestryn asukkailla on läheinen suhde Yorkin arkkipiistaan pyhään Oswaldiin. Seuran uudessa vaakunassa lohikäärme edustaa Llansantffraidia ja leijona Oswestryä.


title: Ukkohalla

text: Ukkohalla on hiihtokeskus Hyrynsalmen kunnassa Kainuussa. Se sijaitsee noin 14 kilometriä länteen Hyrynsalmen keskustaajamasta pohjoiseen Kajaanista. Paljakan rinteille on matkaa noin 13 kilometriä. Laskettelukeskus sijaitsee Pienen Tuomivaaran luoteisrinteillä Syväjärven eteläpuolella. Rinteiden suurin korkeusero on noin 170 metriä. Rinteitä on kaikkiaan neljätoista, hissejä kuusi ja pisimmän rinteen pituus on 1 400 metriä. Ukkohallasta on valmistettu pienoismalli, joka sijaitsee Hallan Saagassa. Pienoismallin on valmistanut Vaihtoehtona työ- projekti. Ukkohallassa voi ratsastaa Seijan ratsutallilla niin maastossa kuin valaistulla kentällä. Hallan Saagassa on 5 saunaa, pieni lastenallas, pore-/vesihieronta-/uima-allas ja höyrybanja. Ukkohallaan avattiin kesällä 2008 Suomen ensimmäinen ja maailman pohjoisin Cable Wake Board-keskus. Jo suunnitelma-asteella rata herätti valtavasti kiinnostusta eri puolilla maailmaa.


title: TNS

text: TNS tarkoittaa seuraavia asioita:


title: Erlangen

text: Erlangen on kaupunki Saksan Baijerin osavaltiossa. Siellä on arviolta 108 336 asukasta (vuonna 2015) ja sen pinta-ala on 76,95 neliökilometriä.


title: Erlangen

text: Nykypäivänä Erlangenissa näyttelee tärkeää roolia sen yliopisto, saksalaisen monialayrityksen Siemens AG:n lukuisat sivuosastot sekä Fraunhofer-instituutti.


title: Erlangen

text: Ensimmäinen kirjallinen merkintä Erlangenista on vuodelta 1002, jolloin se mainittiin tekstissä nimellä "Villa Erlangon". Vuonna 1361 kylä myytiin Pyhän saksalais-roomalaisen keisarikunnan hallitsijalle keisari Kaarle IV:lle. Erlangenin kaupunginoikeudet vahvistettiin vuonna 1398.


title: Erlangen

text: Kaupungin yliopisto sai alkunsa, kun Bayreuthin kreivi Friedrich perusti Bayreuthin kaupunkiin yliopiston vuonna 1742. Jo seuraavan vuonna hän siirsi Erlangeniin sen vedoten paikallisten oppilaiden vallankumouksellisuuteen.


title: Erlangen

text: Erlangenilla on ystävyyskaupunkitoimintaa seuraavien kaupunkien kanssa:Lisäksi Erlangenilla on vahvaa yhteistoimintaa Kiinan Shenzhenin, Yhdysvaltain Richmondin, Italian Cumianan, Arabiemiraattien Ajmanin ja Itävallan Umhausenin kanssa.


title: Walesin Valioliiga

text: Walesin liiga (, koko nimeltään "Principality Building Society Welsh Premier Football League", kymriksi Cynghrair Cymru, koko nimeltään "Uwchgynghrair Bêl-droed Cymru y Principality") on vuonna 1992 perustettu Walesin jalkapallon pääsarja.


title: Walesin Valioliiga

text: Walesiin perustettiin oma liiga vuonna 1992, kun Walesin jalkapalloliiton silloinen puheenjohtaja pelkäsi, että Walesin jalkapallomaajoukkueen olemassaolo olisi vaakalaudalla. Siihen asti Wales oli melko ainutlaatuisessa tilanteessa kansainvälisessä jalkapallossa ilman omaa kansallista pääsarjaa.


title: Walesin Valioliiga

text: Walesissa on ollut useita Englannin liigassa pelaavia ammattilaisjoukkueita, nykyisin kolme: Cardiff City, Wrexham ja Swansea City. Monet amatööriseuratkin pelasivat mieluummin Englannin sarjoissa, koska matkustaminen Walesissä oli helpompaa itä–länsi-suunnassa kuin pohjois–etelä-suunnassa.


title: Walesin Valioliiga

text:
Walesin liigan perustaminen sai aikaan katkeran riidan, kun kahdeksan Englannissa liigan ulkopuolella pelaavaa walesilaisjoukkuetta halusi pysyä mieluummin Englannin sarjoissa. Kolme joukkuetta suostui sittemmin tulemaan Walesin sarjaan ja viidelle muulle langetettiin sanktio, joka kielsi niitä pelaamasta kotiotteluitaan Walesin maaperällä. Tämä sai Barry Townin siirtymään Walesin liigaan ja loppujen neljän Englannin sarjoihin jääneen sallittiin vuonna 1995 pelata kotiottelunsa Walesissa.
Näistäkin Caernarfon Town siirtyi saman tien Walesin liigaan, joten nykyisin kolmen Englannin liigajoukkueen lisäksi Walesissa on kolme suurta Englannin sarjoissa pelaavaa amatööri- tai puoliammattilaisjoukkuetta: Colwyn Bay, Merthyr Town ja Newport County, jotka pelaavat Englannin kahdeksanneksi, seitsemänneksi ja neljänneksi korkeimmilla sarjatasoilla.


title: Walesin Valioliiga

text: Ennen vuotta 2002 sarja tunnettiin Walesin liigana, minkä jälkeen nimeksi tuli valioliiga. Kaudeksi 2010–2011 liigaan tehtiin suuria muutoksia. Se siirtyi suoraan Walesin jalkapalloliiton alaisuuteen, kun aikaisemmin liigan oli järjestänyt erillinen organisaatio. Lisäksi joukkuemäärää pudotettiin kahteentoista aikaisemmasta kahdeksastatoista.


title: Medieval 2: Total War

text: Medieval II: Total War, tai lyhyesti M2TW, on Creative Assemblyn kehittämä reaali- ja vuoroaika-elementtejä sisältävä strategiapeli. Se on epäsuoraa jatkoa vuonna 2002 julkaistulle "ille" ja neljäs osa menestyneeseen "Total War" -pelisarjaan. Peli julkaistiin maailmanlaajuisesti vuonna 2006.


title: Medieval 2: Total War

text: Peli sijoittuu vuosien 1080–1530 välille ja kuten edeltäjänsä, se keskittyy keskiaikaiseen sodankäyntiin, uskontoon ja politiikkaan Euroopassa, Pohjois-Afrikassa sekä Lounais-Aasiassa. Edeltäjäänsä vastoin pelin aikakausi venyy renessanssin ja Uuden maailman löytöihin asti, minkä vuoksi tästä tulee osa kampanjakarttaa ja pelissä onkin uusia ryhmittymiä kuten asteekit.


title: Medieval 2: Total War

text: Pelissä pelaaja valitsee useasta ryhmittymästä (kuten englantilaisista tai ranskalaisista) yhden pelattavakseen. Tämän jälkeen hän kontrolloi ryhmittymänsä imperiumia kartalla, joka on jaoteltu provinsseihin. Jokaisessa provinssissa on yksi asutuskeskus, joista voi uudistuneessa M2TW:n järjestelmässä kehittää joko linnoja (castle) tai kaupunkeja (city). Pelaaja voi rakentaa asutuskeskuksiin muun muassa uusia rakennuksia, joiden avulla hän pystyy kouluttamaan erilaisia sotajoukkoja ja apuhahmoja kuten pappeja tai kauppiaita. Pelin tavoitteena on joko vallata tietty määrä provinsseja, kaikki provinssit tai tuhota omasta ryhmittymästä riippuen yksi tai useampi vihollisryhmittymä.


title: Medieval 2: Total War

text: Peli muodostuu kahdesta osiosta: vuoropohjaisesta strategiakartasta sekä erillisestä reaaliaikaisesta taisteluosiosta, jossa pelaaja voi komentaa enintään 20 yksikköä jalkaväkeä, kantaman omaavia joukkoja (jousimiehet, musketöörit), ratsuväkeä sekä tykistöä (katapultit, tykit, mörssärit) vihollisen joukkoja vastaan. Taistelun voiton kannalta tärkeiksi tekijöiksi muodostuvat mallinnetut maastonmuodot, sotilaiden moraali, oman kenraalin kyvyt (tai niiden puute) ja kestävyys sekä joukkojen oikea sijoittelu. Raskaalla ratsuväellä suoritettu rynnäkkö vihollisen selustaan yleensä takaa vihollisen moraalin sortumisen ja kentältä pakenemisen, jona aikana vihollisia voi tuhota ilman vastarintaa. Takaa-ajoon parhaat yksiköt ovat kevyt ratsuväki. Osa paon aikana kiinni jääneistä vihollisjoukoista joutuu vangeiksi, ja taistelun jälkeen heidät voikin joko teloituttaa, vaatia lunnaita tai päästää menemään.


title: Medieval 2: Total War

text: Creative Assembly on tuonut kampanjaan lukuisia uudistuksia ja parannuksia: uusi asutuskeskusjärjestelmä, uusi joukkojenkoulutusjärjestelmä, uskonnon käsittelyn uudistus, parannellut diplomaattiset välineet, uusia kauppamahdollisuuksia, paranneltuja tehtäviä, uusia rakennuksia, paranneltu tekoäly jne.


title: Medieval 2: Total War

text: Yksi ehkä suurimmista M2TW:n kampanjaan tuoduista uutuuksista on asutuskeskuksien kehitykseen liittyvät valinnat. Edellisissä Total War -sarjan peleissä kaikki asutuskeskukset olivat identtisiä erojen muodostuessa ainoastaan mahdollisuudesta kouluttaa muutamia erikoisyksiköitä vain tietyillä alueilla.


title: Medieval 2: Total War

text: M2TW:ssä uskonto on oleellinen osa peliin vaikuttavista tekijöistä. Alkutekijöissään uskonto jakautuu kolmeen osaan: pakanuus, islam ja kristinusko. Kristityt ovat jakaantuneet katolilaisuuteen, ortodoksisuuteen ja kerettiläisyyteen eli ns. harhaoppisiin. Näillä ei ole mitään muuta eroa, kuin että katolisilla on paavi ja ortodokseilla ei ole ristiretkiä.


title: Medieval 2: Total War

text:
Kirkkojen avulla voi kouluttaa pappeja, jotka käännyttävät väestöä uskoon. Tuomitessaan kerettiläisiä, käännyttäessään asukkaita tai teologisen killan vaikutuksesta pappien hurskaus ("piety") nousee. Jos joku pappi on todella hurskas, voi kirkko julistaa hänet kardinaaliksi. Näin hän pääsee kardinaalikollegioon ja pystyy äänestämään konklaavissa.
Yksi suuri uudistus on inkvisitio. Jos jossain provinssissa on paavin mielestä liikaa kerettiläisiä, paavi lähettää sinne inkvisiittorin. Inkvisiittori voi tuomita kenet tahansa kerettiläisyydestä – jopa valtion johtajan.


title: Medieval 2: Total War

text:
Katolilaisilla paavi voi julistaa ristiretken. Tällöin jokaisella katolilaisella valtiolla on velvollisuus ilmoittaa jokin kenraaleistaan ristiretkelle armeijan kanssa. Ristiretken tavoitteena on valloittaa jokin asutuskeskus. Ristiretkiarmeija voi palkata palkkasotureita, jotka lähtevät sotaan uskonnollisin perustein. Näitä ovat esimerkiksi pyhiinvaeltajat, uskonkiihkoilijat ("religious fanaticsit") ja monet muut yksiköt.
Islamilaisilla on pyhä sota eli ”Jihad”. Sen voi julistaa joku tarpeeksi hurskas imaami. Se on periaatteessa aivan samanlainen, kuin ristiretkikin.


title: Medieval 2: Total War

text: Kartoille voi ilmestyä ”kerettiläisiä”. Nämä käännyttävät ihmisiä kerettiläisiksi kuten papit ja imaamit omaan uskoonsa. Imaami, inkvisiittori tai pappi voi yrittää haastaa kerettiläisen oikeuteen. Jos syytetty tuomitaan, hän kuolee, jos ei, hän joko pääsee vapaaksi tai syyttäjä itse kääntyy kerettiläisyyteen (paitsi inkvisiittorit).


title: Medieval 2: Total War

text: Uudessa järjestelmässä pelaajalla on mahdollisuus valita kaupunkien tai linnojen väliltä. Linnat tuottavat parempia sotilasyksiköitä, mutta vähemmän rahallisia tuloja, kun taas kaupungit keskittyvät harvoihin, mutta hyvälaatuisiin palkkasotureihin sekä runsaaseen rahalliseen tuottoon. Vaikka pelaajalla ei olisikaan vahvoja armeijoita, voi hän muun muassa lahjoa vihollisen armeijoita ja kaupunkeja itselleen. Oletettavasti myös linnat tarjoavat parempia linnoitusominaisuuksia kuin kaupungit. Toinen suuri uudistus ovat erilaiset killat, joihin kuuluvat esimerkiksi taistelijoiden ja salamurhaajien killat. Jokaisella ryhmittymällä on mahdollisuus rakentaa kiltoja, jotka antavat vielä tuntemattomia bonuksia. Jokaiseen kaupunkiin voi rakentaa vain yhden killanrakennuksen. Vain yksi ryhmittymä pystyy rakentamaan tietystä killasta korkeatasoisimman suurmestarin killan, joka luultavasti antaa bonuksia kaikille kaupungeille.


title: Medieval 2: Total War

text: Pelaaja pystyy M2TW:ssa myös matkustamaan Uuteen maailmaan, jonka valloittajalla onkin valtava taloudellinen etulyöntiasema alueen luonnonrikkauksien, kuten kullan, tupakan ja mausteiden, takia. Amerikan pakanoiden käännyttäjä pääsee myös luultavasti paavin suosioon.


title: Medieval 2: Total War

text: Pelissä on 21 ryhmittymää. 17 niistä on pelattavia, mutta vain viidellä voi pelata alussa:


title: Medieval 2: Total War

text: Suurimmalla osalla muista ryhmittymistä voi pelata kun on valloittanut ne tai kampanjan on pelannut läpi:


title: Medieval 2: Total War

text: Näillä viidellä ryhmittymällä ei voi pelata kampanjaa:


title: Maisemalaiduntaminen

text: Maisemalaiduntamisella tarkoitetaan sellaista niityn tai metsittyvän alueen laiduntamista, jota harjoitetaan maisemallisten arvojen tähden. Laiduntamista on harjoitettu perinteisesti kotieläinten kasvattamiseksi. Maisemalaiduntamisen päämääränä on maiseman parantaminen. Maisemalaiduntamisella voidaan perata esimerkiksi rantapusikkoja. Maisemalaiduntamiseen saa EU:n tukea.


title: Maisemalaiduntaminen

text: Maisemalaiduntaminen on halvempaa kuin pusikoiden ja puun vesojen mekaaninen raivaaminen metsänhoitona. Maisemalaiduntamista varten voi vuokrata lampaita, vuohia tai lehmiä kesäksi, jos ei ole mahdollisuuksia itse ostaa eläintä omaksi. Vuokraus on käyttökelpoinen ja järkevä tapa hoitaa maisemaa esimerkiksi kesämökillä, jossa ollaan vain kesällä.


title: Maisemalaiduntaminen

text: Laitumella pitää olla aita, jotta eläimet eivät karkaa. Aidan voi rakentaa itse tai teettää yrittäjällä. Lammasaitaan tarvitaan tolppia, joko painekyllästettyjä tai tuoreista kuusenrangoista kuorittuja ja teroitettuja. Tolpat isketään tukevasti maahan 3 metrin välein. Lammasverkkoa voi ostaa rautakaupoista. Verkko on metrin korkuinen ja se kiinnitetään tolppiin joko aspeilla tai nauloilla. Aitaan pitää tehdä ainakin yksi veräjä ja sen yhteyteen keräilykarsina, minkä kautta lampaat tuodaan laitumelle ja viedään sieltä pois. Vuohet eivät pysy aidan sisällä, sillä ne ovat hyviä hyppäämään. Vuohia, ja myös lampaita, paimennetaan paimenkoiran avulla. Bordercollie on hyvä paimenkoirarotu.


title: Maisemalaiduntaminen

text: Nautakarjan aita on suuritöisempi. Siihenkin tarvitaan tolppia, noin 10 cm paksuja ja 1,5–2 m pitkiä. Tolppaväli voi olla 5–6 m. Jotta naudat pysyvät laitumen sisällä, on käytettävä sähköaitaa. Tavallisesti käytetään 2- tai 3–lankaista aitaa. Lankaa varten pitää tolppaan kiinnittää muoviset eristimet, ja varustaa se erityisellä sähköpaimenella. Paimenpoikia saa sekä akkukäyttöisinä että verkkovirtakäyttöisinä. Myös nautaeläinten aitaan pitää rakentaa veräjä ja keräilykarsina. Koska ruoho kasvaa kesällä nopeasti ja peittää alalangan, jolloin jännite laskee ja aidan teho heikkenee, pitää aidan alus niittää pari–kolme kertaa kesän aikana. Niittämiseen voi käyttää joko sirppiä tai siimaleikkuria.


title: Maisemalaiduntaminen

text: Myös hevosia käytetään maiseman hoidossa. Niitäkin varten tarvitaan sähköaita, mutta langan sijasta suositellaan käytettäväksi nauhaa, jonka hevoset näkevät paremmin. Jos hevonen on pienestä varsasta pitäen tottunut nauha–aitaan, se kunnioittaa sitä tavallisesti loppuelämänsä, eikä nauhaa tarvitse välttämättä edes pitää jännitteisenä. Hevoset ovat kuitenkin yksilöitä, joiden ominaisuudet omistaja tai kasvattaja tuntee parhaiten.


title: Itku pitkästä ilosta

text: Itku pitkästä ilosta on Timo Rautiainen & Trio Niskalaukauksen vuonna 2000 julkaistu toinen pitkäsoitto. Levyn lyriikoiden pääasiallisena teemana on kuolema, mutta "Lopunajan merkit" -debyyttialbumilta tuttuja ympäristöteemojakaan ei ole kokonaan unohdettu. Niitä käsitellään kappaleissa "Rajatila" ja "Itku pitkästä ilosta". Levyn sanoituksista vastaa pääosin Tomi Tuomaala. Kappaleet ovat Marja Mattlar -cover "Lintua" lukuun ottamatta säveltänyt ja sovittanut Timo Rautiainen.


title: Itku pitkästä ilosta

text: Levy sisältää mpeg-muotoisen videon "Lopunajan merkit" albumin kappaleesta "Hyvä päivä". Videon on ohjannut Tomi Tuomaala.


title: Tuija Lindén

text: Tuija Lindén on suomalainen toimittaja, joka tunnetaan "Pelit"-lehden perustajana ja pitkäaikaisena päätoimittajana. Hän aloitti työnsä päätoimittajana jo lehden ensimmäisessä numerossa vuonna 1992 ja jatkoi 25 vuotta vuoteen 2017 saakka.


title: Tuija Lindén

text: Ennen "Pelit"-lehden perustamista Lindén työskenteli "MikroBitti"-lehden toimitussihteerinä. Hän kuuluu senkin lehden perustajiin.


title: Tuija Lindén

text: Lindénin puoliso on toimittaja Niko Nirvi. Hän oli Lindénin ohella toinen "Pelit"-lehden ideoijista.


title: Erikoispikajuna

text: Erikoispikajuna oli VR-Yhtymän edeltäjän, Valtionrautateiden, käyttämä markkinointitermi Suomen suurimpien asutuskeskusten välillä liikennöiville nopeille henkilöjunayhteyksille. Erikoispikajunat tulivat aikatauluihin vuonna 1973, ja ne liikennöivät Helsingistä Ouluun, Kontiomäelle, Joensuuhun, Jyväskylään ja Turkuun. Osalla erikoispikajunista on ollut markkinointinimi, tunnetuin näistä lienee Helsinki–Oulu-erikoispikajuna "Lapponia". Aikatauluun tunnuksella EP merkittyjen junien suurin sallittu nopeus oli aluksi 120 kilometriä tunnissa, mutta nostettiin 140 kilometriin tunnissa vuonna 1981.


title: Erikoispikajuna

text: Erikoispikajunat poistuivat aikatauluista 1990-luvun puoliväliin mennessä, jolloin ne korvattiin InterCity-junilla.


title: Erikoispikajuna

text: Suomen rataverkolla ovat liikennöineet seuraavat nimetyt erikoispikajunavuorot:


title: Erikoispikajuna

text: Vuonna 1972 junien nimenä oli "Erikoiskiitojuna" (EK). Erikoispikajunia niistä tuli 1973.


title: Erikoispikajuna

text: Lisäksi liikenteessä on edelleen Suomen ja Venäjän kansainvälisessä henkilöliikenteessä kulkeva juna:


title: Erikoispikajuna

text: Aikaisemmin Helsingin ja Pietarin välillä kulki kaksi junaa. Niiden kulku loppui Allegro-junan liikenteen alkamisen myötä vuonna 2010:


title: Važa-Pšavela

text: Važa-Pšavela (; oik. "Luka Razikašvili", s. 1861, Tšargali, k. 1915, Tbilisi) oli georgialainen runoilija. Hänen teoksensa kuvasivat maan vuoristoseutujen elämää ja maisemia.


title: Važa-Pšavela

text: ”Važa-Pšavela” oli Luka Razikašvilin taiteilijanimi, joka tarkoittaa kirjaimellisesti ”Pšavin jätkää”. Važa-Pšavela syntyi pieneen kylään Pohjois-Georgian vuoristoisessa Pšavin maakunnassa. Hän opiskeli Telavin, Gorin ja Tbilisin seminaareissa ja muutti sen jälkeen Pietariin, jossa hän opiskeli lakia. Palattuaan kotimaahansa hän toimi georgian kielen opettajana.


title: Važa-Pšavela

text: Važa-Pšavelan runoissa eurooppalainen kirjallinen perinne yhdistyy Georgian vuoristoseutujen kansanrunouteen, ja monet niistä ovat nousseet maan kirjallisuuden klassikoiksi. Hänen tunnettuihin runoihinsa lukeutuvat esimerkiksi "Aluda Ketelauri", "Bakhtrioni", "Stumar-Paspindzeli", "Gogotur ja Apšina", "Gvelistšamia", "Eteri" ja "Mindia". Runot käsittelevät usein konflikteja yksilön halujen ja tunteiden ja yhteiskunnan vaatimusten välillä.


title: Važa-Pšavela

text: Myös hänen veljensä suuntautuivat samalle alalle: Niko Razikašvili (1866–1927) oli runoilija ja Tedo Razikašvili (1869–1922) etnologi ja kansanrunouden keräilijä.


title: Rauman rata

text: Rauman rata on Suomen rataverkkoon kuuluva rataosuus, joka kulkee Kokemäeltä Raumalle. Rata on 47 kilometrin pituinen ja se valmistui vuonna 1897. Se oli Suomen ainoa kunnallinen rautatie vuoteen 1950 asti, jolloin se myytiin Valtionrautateille. Henkilöliikenne radalla päättyi 1988. Tavaraliikenne on edelleen vilkasta, ja rata sähköistettiin vuonna 1997 sen täytettyä sata vuotta. Kiukaisista oli harvoin liikennöity haararata Säkylään.


title: Rauman rata

text: Kiukainen–Kauttua-haararata rakennettiin vuosina 1907–1908 rakennetun Kauttuan paperitehtaan kuljetuksia varten ja paperitehtaan omistanut A. Ahlström Oy osallistui radan rakentamiskustannuksiin. Rataosuuden rakennuspäätös tehtiin vuonna 1910, ja se tuli valmistuttaan pääradan tapaan Rauman kaupungin omistukseen, joka myös kustansi sille osoitetun kaluston. Kauttuan asemalta jatkui myös satamarata Pyhäjärven rantaan. Junaliikenne 14 kilometriä pitkällä radalla alkoi 1. helmikuuta 1913. Radalla oli myös henkilöliikennettä vuoteen 1953 saakka.


title: Rauman rata

text:
Vuonna 1952–1953 rakennettiin seitsemän kilometrin pituinen rataosuus Kauttualta Säkylän Iso-Vimmaan Lännen Sokerin uudelle sokeritehtaalle. Sokeritehdas otettiin käyttöön 6. lokakuuta 1953 ja jo ensimmäisenä syksynä sinne saapui rataa pitkin 1 000 vaunulastia sokerijuurikasta. Viimeiset sokerijuurikkaat tätä rataa pitkin kuljetettiin syksyllä 2009, ja saman vuoden joulukuussa radan kunnossapito lopetettiin. Radan varrella sijaitsevien tasoylikäytävien purkaminen aloitettiin syyskuussa 2011. Rata otettiin virallisesti pois käytöstä vuoden 2011 aikana.
Liikennepaikat tällä radalla olivat Kiukainen, Eura, Kauttua ja Säkylä.


title: The Marshall Mathers LP

text: The Marshall Mathers LP on rap-artisti Eminemin vuonna 2000 julkaisema albumi. Se on Eminemin kolmas levy. Levyltä on julkaistu neljä singleä: "Stan", "The Real Slim Shady", "Bitch Please II" ja "The Way I Am". Kolmesta on tehty musiikkivideo.


title: The Marshall Mathers LP

text: Albumia on myyty maailmanlaajuisesti yli 20 miljoonaa kappaletta. Suomessa albumi sijoittui Suomen virallisella albumilistalla parhaimmillaan sijalle 1. Levy on aiheuttanut paljon kohua sen ollessa lyriikoiltaan paljon väkivaltaisempi ja raaempi kuin Eminemin debyyttialbumi.


title: The Marshall Mathers LP

text: Albumilla on kaiken kaikkiaan kaksi kantta + Limited Editionin kansi. Albumin tunnetuimmassa kannessa Eminem istuu talon edessä. Eminem kasvoi tässä kyseisessä talossa.


title: UV-indeksi

text: UV-indeksi (UVI) on kansainvälinen standardimitta auringon ultraviolettisäteilyn voimakkuudelle. Sen tarkoituksena on auttaa ihmisiä suojautumaan UV-valon aiheuttamilta ongelmilta, kuten esimerkiksi auringonpolttamalta, silmävahingoilta (esimerkiksi harmaakaihilta), ihon ikääntymiseltä ja ihosyövältä (katso lisätietoja ultraviolettisäteilyn terveysvaikutuksista).


title: UV-indeksi

text: Terveysjärjestöt suosittelevat ihmisiä suojaamaan itsensä esimerkiksi aurinkolaseilla ja päähineellä, kun UV-indeksin arvo on 3 tai korkeampi.


title: UV-indeksi

text: Indeksin asteikko alkaa arvosta 0, joka tarkoittaa, ettei säteilyä ole lainkaan. Yli 11:n UV-indeksi tarkoittaa erittäin voimakasta säteilytehoa, jota on mahdollista saada vuoristossa tai päiväntasaajalla. Korkein tunnettu mutta tieteellisesti kiistanalainen UV-indeksin arvo 43,3 on mitattu Andeilla Pohjois-Argentiinassa. Arvot ovat suoraan verrannollisia maanpinnan saavuttaman UV-säteilyn vuontiheyteen (mittayksikkönä W/m).


title: UV-indeksi

text:
Sääennusteissa ilmoitettu UV-indeksi on ennuste UV-säteilyn suurimmasta voimakkuudesta vuorokauden aikana. Säteily on yleensä voimakkainta neljän tunnin ajanjaksona tähtitieteellisen keskipäivän molemmin puolin. Ennuste tehdään tietokonemallin avulla, joka huomioi säteilyn voimakkuuteen vaikuttavat tekijät, mm. paikan korkeuden, pilvisyyden ja otsonikerroksen paksuuden. Ennusteessa painotetaan niitä UV-säteilyn
aallonpituuksia, joille ihmisen iho on kaikkein herkin.


title: UV-indeksi

text: Vuonna 1992 kolme Kanadan ympäristöministeriön tutkijaa kehitti ensimmäisen UV-indeksin. Useat maat kehittivät omia indeksejään, kunnes Maailman terveysjärjestö WHO standardoi indeksin vuonna 1995. Yhtenäistetyn laskutavan lisäksi standardi määrittelee säteilyn voimakkuuden sanallisen kuvauksen sekä tiedotusvälineissä käytettävät kuvauksia vastaavat värit.


title: UV-indeksi

text:
Suojautumissuositukset eri indeksin arvoilla:
Taulukon suojautumissuositukset on tarkoitettu aikuisille. Lasten iho on herkempi UV-säteilyn haittavaikutuksille. Lasten ihon toistuva palaminen ja muutenkin kertynyt suuri elinikäinen UV-kertymä lisäävät ihosyöpäriskiä tulevaisuudessa.


title: UV-indeksi

text: Alle kaksivuotiaille ei suositella aurinkosuojavoiteiden käyttöä, vaan iho on suojattava ennen kaikkea vaatteilla ja suoraa auringonpaistetta välttämällä.


title: Päiväranta

text: Päiväranta on kaupunginosa Kuopiossa noin viiden kilometrin päässä keskustasta pohjoiseen. Asukkaita on noin 2 450. Päiväranta rajoittuu idässä viitostiehen, pohjoisessa Kallaveteen, lännessä Julkulan kaupunginosaan ja etelässä Puijon alueeseen. Päivärannan voimakkain kasvu ja rakentaminen ajoittui 1960–1980-luvulle. 50-luvulla alueelle aloitettiin omakotitalojen, ja 60-luvusta eteenpäin rivi- ja kerrostalojen rakentaminen. Rivi- ja omakotitaloja on Päivärannassa yhteensä yli puolet alueen asunnoista.


title: Päiväranta

text: Alueen palveluihin kuuluvat muun muassa kirkko, kampaamoja, päiväkoti, esikoulu, nuorisotalo Pänäri, Sale, R-kioski, jossa samassa myös postin palvelut sekä Puijonsarven koulu, joka on ala- ja yläluokat sisältävä yhtenäiskoulu.


title: Päiväranta

text: Päivärannassa on hyvät virkistysmahdollisuudet, sillä Puijolta löytyy muun muassa pururata sekä talvisin valaistut hiihtoladut.


title: Everworld

text: Everworld-kirjasarjan on kirjoittanut kirjailija K. A. Applegate ja siihen kuuluu tällä hetkellä 12 kirjaa, joista kaikki ovat suomennettu.


title: Everworld

text: Kirjasarjassa viisi nuorta joutuu outoon maailmaan: Everworldiin. He saavat huomata ettei Everworldissä mikään ole mahdotonta. Se on täynnä jumalolentoja, jotka kaikki yrittävät epätoivoisesti pelastautua jumalten syöjältä, Ka Anorilta.


title: Everworld

text:
Aikojen alussa jumalat sekä satuolennot asuivat vielä maanpäällä ihmisten, "kuolevaisten" kanssa. Ei ole tarkkaa tietoa siitä, miksi jumalat sitten tekivät seuraavan liikkeensä. He loivat uuden maailman, Everworldin, johon jumalat muuttivat itse, ja toivat mukanaan myös kaikenlaiset taikaolennot, samoin kuin muutamia ihmisiä palvelemaan heitä. Hetken aikaa kahden maailman välillä oleva portti oli erittäin heikko, mutta nyt myöhemmin se on melkein sulkeutunut.
Tarinassa on ilmeisesti silti myös muita maailmoja (vaikka niistä ei sen enempää mainita), koska Everworldiin on rantautunut myös jumalia syövä Ka Anor, joka horjuttaa Everworldin tasapainoa, ja saa jopa pahimmatkin asukit pelkäämään. Jumalat yrittävät keksiä keinon, jolla päihittää Ka Anor, mutta yksi jumalista, Loki, yrittää napata "vanhasta maailmasta" noitatyttö Senna Walesin, jonka avulla portti saataisiin taas auki, ja jumalat ja muut taikaolennot voisivat palata takaisin maapallolle. Näin ollen Everworld siis jäisi Ka Anorin haltuun.


title: Everworld

text: Lokin napatessa Sennan, onnistuu hän kuitenkin myös sekoittamaan neljä muuta nuorta tapahtumiin, ja Everworldiin. Nuoret eivät kuitenkaan joudu täysin Everworldiin, vaan he palaavat takaisin vanhaan maailmaan aina kun nukahtavat Everworldissa. Toimii myös niin, että kun he heräävät Everworldissa, he eivät enää tiedä mitä vanhassa maailmassa sillä hetkellä tapahtuu.


title: Everworld

text: David Levin: Tarinassa hieman sankari- ja johtajaroolin ottanut poika. Vanhassa maailmassa David ei ollut suosittu, eikä johtaja-ainesta, vaan enemmänkin pelkuri, ja tarinan aikana hänellä on lähes jatkuva tarve todistaa olevansa mies. Vanhassa maailmassa Davidilla oli myös suhde Sennaan-


title: Everworld

text: Senna Wales: Noitatyttö, jonka kautta nuoret ajautuvat Everworldiin. Sennalla on taikavoimia, joilla hän voi hallita miesihmisiä koskettamalla näitä. Sennalla on ollut Davidin lisäksi suhde myös Christopheriin, ja April on hänen sisarpuolensa.


title: Everworld

text: Christopher Hitchcock: Sarkastinen, hieman ylimieliseltä vaikuttava ja vitsaileva henkilö tarinassa. Christopher tekee lähes jatkuvasti pilaa jonkun kustannuksella, ja hän tekee sen jotta kukaan ei oppisi tuntemaan häntä liikaa, tai "pääsisi liian lähelle." Christopher pystyy kuitenkin olemaan myös huolehtiva persoona.


title: Everworld

text: Jalil Sherman: Joukon tutkijasielu, joka haluaa jatkuvasti ottaa selvää Everworldin "systeemistä" ja löytää kaikelle jonkinlaisen järjellisen selityksen. Jalililla on vanhassa maailmassa OCD (pakko-oireinen häiriö), mutta Everworldissa hänellä ei ole sitä.


title: Everworld

text: April O'Brien: April on järkevä ja pirteähkö tyttö ryhmässä. April on näytelmäkerhossa vanhassa maailmassa, ja hän laulaa usein "Rent"in lauluja.


title: Wilsonin lause

text: Matematiikassa Wilsonin lauseen mukaan "p" on alkuluku, jos ja vain jos


title: Wilsonin lause

text: Lauseen keksi ensimmäisenä Ibn al-Haytham (tunnetaan myös nimellä Alhazen), mutta se on nimetty John Wilsonin mukaan, joka keksi tuloksen yli 700 vuotta myöhemmin. Edward Waring julkaisi tuloksen vuonna 1770, vaikka hän ja Wilson eivät kyenneet todistamaan lausetta. Joseph Louis Lagrange antoi ensimmäisen todistuksen vuonna 1773. Gottfried Leibniz tunsi myös tuloksen vuosikymmenen aikaisemmin, mutta ei koskaan julkaissut todistusta.


title: Wilsonin lause

text: Jos "p" on pariton alkuluku, joukko "G" = (Z/"p"Z) = {1, 2, ... "p" − 1} muodostaa multiplikatiivisen ryhmän modulo "p" suhteen. Tällöin kaikilla "G":n alkioilla "a" on olemassa yksikäsitteinen käänteisalkio "b", jolle "ab" ≡ 1 (mod "p") ja joka on siis myös "G":n alkio. Jos "a" ≡ "b" (mod "p"), on "a" ≡ 1 (mod "p"), jolloin "a" − 1 = ("a" + 1)("a" − 1) ≡ 0 (mod "p"), ja koska "p" on alkuluku, on oltava "a" ≡ 1 tai −1 (mod "p"), joten "a" = 1 tai "a" = "p" − 1.


title: Wilsonin lause

text: Toisin sanoen 1 ja "p" − 1 ovat itsensä käänteisalkioita, mutta kaikille muille "G":n alkioille on olemassa toinen käänteisalkio, joten ryhmittelemällä tulon tekijät huomataan, että tuloksi tulee −1. Jos "p" = 2, on helppo nähdä, että Wilsonin lause on voimassa.


title: Wilsonin lause

text: Toisaalta olkoon kongruenssirelaatio voimassa yhdistetylle luvulle "n". Tällöin "n":llä on aito tekijä "d", 1 < "d" < "n". Selvästi "d" jakaa ("n" − 1)!. Mutta kongruenssin perusteella "d" jakaa myös luvun ("n" − 1)! + 1, joten "d" jakaa ykkösen, mikä on ristiriita.


title: Adžarian lippu

text: Adžarian lippu on Georgiaan kuuluvan Adžarian autonomisen tasavallan virallinen lippu. Lippu muodostuu seitsemästä vaakaviivasta, joista neljä on sinisiä ja kolme valkoisia. Lisäksi lipun tangon puoleisessa yläkulmassa on Georgian lippu. Lipun siniset raidat kuvaavat Mustaamerta ja valkoiset puhtautta. Lippu otettiin käyttöön 24. heinäkuuta 2004 Adžarian korkeimman neuvoston päätöksellä.


title: Adžarian lippu

text: Kesäkuusta 2000 heinäkuuhun 2004 Aslan Abašidzen hallinto käytti sinipohjaista lippua, jonka tangon puoleisessa yläkulmassa oli seitsemän keltaista tähteä. Sininen väri kuvasi Mustaamerta ja tähdet Adžarian kahta kaupunkia (Batumi ja Kobuleti) ja viittä piirikuntaa (Batumi, Kobuleti, Keda, Šuahevi ja Hulo).


title: Adžarian lippu

text: Neuvostoliittoon kuuluessaan Adžaria muodosti Adžarian autonomisen sosialistisen neuvostotasavallan, jolla oli oma lippu vuosina 1921–1950 ja 1978–1991. Lippu oli muuten samanlainen kuin Gruusian sosialistisen neuvostotasavallan, paitsi että siinä oli georgiankielinen teksti ASSR (ASNT).


title: Ristinummi

text: Ristinummi voi tarkoittaa ainakin seuraavia asioita:


title: Mark St. John

text: Mark Leslie Norton, tunnettu paremmin taiteilijanimeltään Mark St. John, (7. helmikuuta 1956, Los Angeles, Kalifornia, Yhdysvallat – 5. huhtikuuta 2007 Anaheim, Kalifornia, Yhdysvallat) oli yhdysvaltalainen muusikko ja lauluntekijä, joka muistetaan parhaiten urastaan rock-yhtye Kissin lyhytaikaisena kitaristina. Hän liittyi yhtyeseen vuoden 1984 huhtikuussa korvaten yhtyeestä erotetun Vinnie Vincentin ja soitti vuoden 1984 Kiss-albumilla "Animalize". Hän sairastui pian yhtyeeseen liityttyään niveltulehdukseen ja Reiterin tautiin, ja joutui jättämään yhtyeen vuoden 1984 joulukuussa.


title: Mark St. John

text: Vuonna 1985 St. John perusti laulaja David Donaton kanssa White Tiger -yhtyeen, joka julkaisi vuonna 1986 ainoan albuminsa "White Tiger". Hän työskenteli omien yhtyeprojektiensa ohella myös sessiomuusikkona ja kitaransoiton opettajana. Vuonna 1999 hänen perustamansa Mark St. John Project julkaisi omaa nimeään kantaneen EP-levyn, ja vuonna 2003 hän julkaisi instrumentaalikappaleista koostuneen sooloalbuminsa "Magic Bullet Theory".


title: Mark St. John

text: St. John menehtyi 51-vuotiaana vuonna 2007 aivoverenvuotoon. Hän oli kamppaillut päihderiippuvuutensa kanssa jo joitain vuosia ennen kuolemaansa. St. John haudattiin Los Angelesin piirikunnan Rose Hills Memorial Parkin hautausmaalle Whittierin kaupunkiin. Vuoden 2006 syyskuussa St. John istui kahden viikon vankeustuomion ajan vankilassa jäätyään kiinni huumausainetarvikkeiden hallussapidosta ja yritettyään hävittää todistusaineistoa. Vankilatuomionsa aikana muut vangit pahoinpitelivät hänet erittäin vakavasti ja väkivaltaisesti, minkä on arveltu vaikuttaneen hänen ennenaikaiseen kuolemaansa.


title: Mark St. John

text: Kertomansa mukaan Norton ei ollut ennen Kissiin liittymistään yhtyeen fani, eikä hän ollut koskaan omistanut yhtään yhtyeen albumia. Saadessaan kutsun yhtyeen koesoittoihin vuonna 1984 hän työskenteli vielä soitonopettajana musiikkiliikkeessä. Kiss tarvitsi korvaajan aiemmin samana vuonna yhtyeestä erotetun Vinnie Vincentin tilalle. Kertomansa mukaan Norton ei valmistautunut koesoittoihin lainkaan, eikä hänellä ”ollut mitään käsitystä siitä, miltä bändi kuulosti.” Koesoitoissa hän soitti yhdessä muun yhtyeen kanssa country-version Led Zeppelinin kappaleesta ”Stairway to Heaven”, ja lähinnä vain jutteli muiden jäsenten kanssa. Norton ei alun perin ollut muun yhtyeen ykkösvalinta uudeksi kitaristiksi ja tämä oli jo valmis matkustamaan takaisin Hollywoodiin, kunnes yllättäen sai toisen kutsun saapua soittamaan yhtyeen kanssa. Toisen soittosession seurauksena hän sai paikan yhtyeestä vuoden 1984 huhtikuussa, ja otti käyttöönsä taiteilijanimen Mark St. John. Hän soitti Kississä yhtyeen niin kutsutulla maskittomalla aikakaudella, jolloin Kiss esiintyi ilman näyttäviä kasvomeikkejään ja esiintymisasujaan. Tämän johdosta St. Johnilla ei yhtyeessä ollessaan ollut lavahahmoa, kuten hänen edeltäjillään ja muilla yhtyeen jäsenillä oli ollut.


title: Mark St. John

text: Teknisesti taitavana ja vikkeläsormisena kitaristina tunnettu St. John levytti Kissin kanssa studioalbumin "Animalize". Yhtyeen laulaja-kitaristi Paul Stanleyn mukaan St. Johnin kanssa työskentely osoittautui "Animalizen" levyttämisen aikana haasteelliseksi. St. John ei teknisestä taitavuudestaan huolimatta osannut Stanleyn mukaan usein ”vetää samaa juttua kahta kertaa peräkkäin”, mikä vaikeutti erityisesti albumin kappaleiden kitarasoolojen tekemistä. Stanleyn mukaan osa kitarasooloista laulettiin St. Johnille malliksi, ja hän myös äänitti itse pieniä pätkiä albumin kitarasooloista. Lisäksi tuolloin vielä sessiomuusikkona vaikuttanut Bruce Kulick soitti St. Johnin sijaan albumin kappaleissa ”Lonely is the Hunter” ja ”Murder in High Heels”. Oman osuutensa "Animalizen" kappaleista St. John äänitti valmiiksi kahdessa viikossa. Hän kertoi myöhemmin olleensa turhautunut yhtyeen poistettua hänen kehittämiään kitaraosuuksia albumilta, kun hänen tehtäväkseen "Animalizella" oli hänen kertomansa mukaan jäänyt muutamien komppikitararaitojen tuplaaminen, kitarastemmojen lisääminen ja soolojen soittaminen. Vuoden 1984 syyskuussa julkaistu "Animalize" sai niin fanien kuin kriitikoidenkin keskuudessa suurimmaksi osaksi positiivisen vastaanoton, ja albumi saavutti Yhdysvalloissa platinalevyrajan. St. John esiintyi myös "Animalizen" ensimmäisenä singlenä julkaistun kappaleen ”Heaven’s on Fire” musiikkivideolla.